סוטה פרק שביעי אלו נאמרין

סוטה לב,א

משנה:

אלו נאמרין בכל לשון:

פרשת סוטה (מה שהכהן אומר לה; ולא אמרינן 'צריך לאומרה בלשון הקודש כדרך שנכתב'; ובספרי אמרינן דאי לא כתיב קרא להתיר בכל לשון כדלקמן – הוה אמינא ניגמר מיבמה בקל וחומר: ומה יבמה קלה - לא עשה בה כל הלשונות כלשון הקודש, סוטה חמורה לא כל שכן),

ווידוי מעשר (בשנה השלישית: 'בערתי הקודש מן הבית' (דברים כו,יג) שהוא מוציא כל מעשרותיו ומבערן מביתו, ואין יכול עוד להשהותם, ונותן מעשר ראשון ללוי ומעשר עני לעניים ומעשר שני של שתי שנים שעברו - מעליהו לירושלים עכשיו אם לא העלהו, ומתוודה; 'בערתי הקדש' - זה מעשר שני, 'וגם נתתיו ללוי' - זה מעשר ראשון, 'לגר ליתום ולאלמנה' - זה מעשר עני; ואומרו בכל לשון, כדיליף לקמן, ולא אמרינן בלשון זה הזקיקו הכתוב לאומרה – בלשון הקודש),

קרית שמע, ותפלה, וברכת המזון,

ושבועת העדות, ושבועת הפיקדון (בכל לשון שהשביעוהו, וכָפַר ולא הודה - חייב קרבן עולה ויורד האמור בשבועת העדות, ואשם גזילות בשבועת הפקדון).

ואלו נאמרין בלשון הקודש[[1]](#footnote-1) (ולא אמרינן 'נגמר מהנך דלעיל, שנכתב ונסדר עליהן כל מצות דיבורם ואין צריך לאומרן בלשון הקודש, כדכתיב בכולהו, משום דבהני [להלן] כתיב עיכובא):

מקרא ביכורים (שהיה קורא מ'ארמי אובד אבי' (דברים כו,ה) עד סוף כל הפרשה),

וחליצה (וחליצת יבמה: היא אומרת 'מאן יבמי וגו' והוא אומר 'לא חפצתי לקחתה', ואחר החליצה היא אומרת 'ככה יעשה לאיש וגו' [דברים כה, ז-ט]),

ברכות וקללות (שאמרן יהושע וישראל בהר גריזים והר עיבל), ברכת כהנים (נשיאות כפים), וברכת כהן גדול (ביום הכפורים אחר עבודת היום שלפני ולפנים, היה קורא בתורה את הפרשה, ומברך שמנה ברכות כדמפרש במתניתין),

ופרשת המלך (מפרש בסוף פירקא, והיא פרשת הקהל), ופרשת עגלה ערופה (ידינו לא שפכו וגו' כפר לעמך ישראל וגו' (דברים כא,ז-ח)), ומשוח מלחמה בשעה שמדבר אל העם ((דברים כ,ב-ד) והיה כקרבכם אל וגו' שמע ישראל אתם קרבים היום וגו' כי ה' אלהיכם וגו').

מקרא ביכורים – כיצד (כמו 'מִנַיִן')?

(דברים כו,ה) וענית ואמרת לפני ה' אלהיך [ארמי אבד אבי וירד מצרימה ויגר שם במתי מעט; ויהי שם לגוי גדול עצום ורב], ולהלן הוא אומר (בברכות וקללות של הר גריזים; ולקמן מפרש התם גופיה מנא לן): (דברים כז,יד) וענו הלוים ואמרו [אל כל איש ישראל קול רם]: מה להלן בלשון הקודש - אף כאן בלשון הקודש.

חליצה – כיצד?

[דברים כה,ט: ונגשה יבמתו אליו לעיני הזקנים וחלצה נעלו מעל רגלו וירקה בפניו] וענתה ואמרה [ככה יעשה לאיש, אשר לא יבנה את בית אחיו] ולהלן הוא אומר 'וענו הלוים ואמרו' - מה להלן בלשון הקודש אף כאן בלשון הקודש.

רבי יהודה אומר: (אינו צריך ללמדה בגזרה שוה, שמעצמה היא למידה:) 'וענתה ואמרה **ככה**' (דמשמע כלשון זה תאמר) - עד שתאמר בלשון הזה.

ברכות וקללות – כיצד?

כיון שעברו ישראל את הירדן ובאו אל הר גריזים ואל הר עיבל שבשומרון (אצל שומרון) שבצד שכם שבאצל אלוני מורה, שנאמר (דברים יא,ל) הלא המה בעבר הירדן [אחרי דרך מבוא השמש, בארץ הכנעני, הישב בערבה מול הגלגל, אצל אלוני מרה], ולהלן הוא אומר (בראשית יב,ו) ויעבר אברם בארץ עד מקום שכם עד אלון מורה [והכנעני אז בארץ] - מה אלון מורה האמור להלן – שכם, אף אלון מורה האמור כאן – שכם.

ששה שבטים עלו לראש הר גריזים וששה שבטים עלו לראש הר עיבל והכהנים והלוים והארון עומדים למטה באמצע (בין שני ההרים);

הכהנים מקיפין את הארון, והלוים את הכהנים, וכל ישראל מכאן ומכאן (על ההרים), שנאמר (יהושע ח,לג) וכל ישראל וזקניו ושוטריו ושופטיו עומדים מזה ומזה לארון [נגד הכהנים הלוים נשאי ארון ברית ה', כגר כאזרח; חציו אל מול הר גרזים והחציו אל מול הר עיבל, כאשר צוה משה עבד ה' לברך את העם ישראל בראשנה].

הפכו (הלוים) פניהם כלפי הר גריזים ופתחו בברכה (כל הארורים היו אומרים תחלה בלשון ברכה): "ברוך האיש אשר לא יעשה פסל ומסכה" - ואלו ואלו עונין אמן;

הפכו פניהם כלפי הר עיבל ופתחו בקללה: (דברים כז,טו) ארור האיש אשר יעשה פסל ומסכה [תועבת ה' מעשה ידי חרש, ושם בסתר; וענו כל העם ואמרו: אמן] ואלו ואלו (שבהר גריזים ושבהר עיבל) עונין אמן (והא דכתיב 'אלה יעמדו לברך' [דברים כז,יב]? - לא שהיו השבטים מברכין ומקללין, אלא הלוים העומדים בין שני ההרים הופכין פניהם להר גריזים בברכה ולהר עיבל בקללה), עד שגומרין ברכות וקללות;

ואחר כך הביאו את האבנים ובנו את המזבח (כדכתיב [דברים כז,ה] [מובא במשנה להלן] 'ובנית שם מזבח [דברים כז,ה] וגו') וסדוהו בסיד וכתבו עליו את כל דברי התורה בשבעים לשון שנאמר [דברים כז,ח: וכתבת על האבנים את כל דברי התורה הזאת] באר היטב';

ונטלו את האבנים (סתרו את המזבח לאחר שהעלו העולות והשלמים, כדכתיב והעלית עליו עולות (שם פסוק ו)) ובאו

(סוטה לב,ב)

[המשך המשנה]:

ולנו במקומן (בבית מלונם, בגלגל, ושם הקימו את האבנים).

גמרא:

פרשת סוטה - מנלן?

דכתיב [במדבר ה,כא: והשביע הכהן את האשה, בשבעת האלה] ואמר הכהן לאשה [יתן ה' אותך לאלה ולשבעה בתוך עמך בתת ה' את ירכך נפלת ואת בטנך צבה] בכל לשון שהוא אומר (הכי גרסינן: [במדבר ה,יט והשביע אתה הכהן] ואמר אל האשה [אם לא שכב איש אתך, ואם לא שטית טמאה תחת אישך - הנקי ממי המרים המאררים האלה]*; בכל לשון שהיא שומעת*; ומהאי קרא יליף לה בספרי [במדבר פסקא יב]; ולא גרסינן 'ואמר הכהן לאשה') ('אל האשה' - משמע דברים הנכנסין בלבה: שתהא מכרת בלשון).

תנו רבנן: '*משמיעין אותה בכל לשון שהיא שומעת על מה היא שותה* (כדמפרש ואזיל: שאומר לה פריצות גרם ליך שתשתה) *ובמה היא שותה* (בכלי מאוס במקידה של חרש)*, על מה נטמאת, ובמה היא נטמאת:*

*'על מה היא שותה' - על עסקי קינוי וסתירה;*

*'ובמה היא שותה' - במקידה של חרש;*

*'על מה נטמאת' - על עסקי שחוק וילדות* (מי הביאה לידי טומאה? - שחוק וקלות ראש; כדי לייסר את הנשים שלא יקלו ראשן עם האנשים, שעל ידי כך באות לידי 'וצבתה בטנה')*;*

*'ובמה היא נטמאת' - בשוגג או במזיד, באונס [או] ברצון* (משמיעין אותה הלכות המים המאררים: על איזו טומאה הן בודקין אותה, שאם נטמאה והיא מזידה וברצון – בדקוה, ואם שוגגת, כגון אמרו לה 'מת בעליך' או אנוסה - לא יבדקוה)*;*

*וכל כך למה* (למה לנו להודיע בהלכות המים? בשלמא הנך קמייתא - משום 'ונוסרו כל הנשים' (יחזקאל כג,מח), אלא הך למה)*?*

*שלא להוציא לעז על מים המרים* (שאם נטמאת באונס או שוגגת ולא נבדקת - שלא תהא סבורה אילו נטמאתי מזידה גם כן לא היו בודקים אותי).

וידוי מעשר:

מנלן?

דכתיב (דברים כו,יג) ואמרת לפני ה' אלהיך בערתי הקודש מן הבית [וגם נתתיו ללוי ולגר ליתום ולאלמנה ככל מצותך אשר צויתני, לא עברתי ממצותיך ולא שכחתי], ויליף אמירה (אמירה אמירה) מסוטה: בכל לשון שהוא אומר.

א"ל רב זביד לאביי: ולילף אמירה (אמירה אמירה) מלוים: מה להלן בלשון הקודש אף כאן בלשון הקודש?

דנין אמירה גרידתא מאמירה גרידתא, ואין דנין אמירה גרידתא מענייה ואמירה.

תניא: '*רבי שמעון בר יוחי אומר: אדם אומר שבחו בקול נמוך, וגנותו בקול רם; שבחו* ('לא עברתי ממצותיך ולא שכחתי' (דברים כו,יג) - היינו שבח עצמו) *בקול נמוך* (מדלא כתיב ביה ענייה) *מן וידוי המעשר, גנותו בקול רם ממקרא ביכורים* (כגון 'ארמי אובד אבי' [דברים כו,ה] היינו גנותו: שמתודין שאביהן לבן הארמי היה רשע)'.

'*וגנותו בקול רם*'? והאמר רבי יוחנן משום רבי שמעון בן יוחי: '*מפני מה תקנו תפלה בלחש* (שיהא אדם אומר תפלתו בלחש, כדאשכחנא בחנה: וקולה לא ישמע (שמואל א א,יג))*? כדי שלא לבייש את עוברי עבירה* (המתוודים בתפלתם על עבירות שבידם)*; שהרי לא חלק הכתוב מקום בין חטאת לעולה* (לא קבע לשחיטת חטאת מקום בפני עצמו, שלא יבינו שהיא חטאת - ומתבייש)'!

לא תימא 'גנותו' אלא אימא 'צערו' (צרות שעברו עליו, דהיינו צרות שעברו על ישראל: צרת לבן הארמי, צרת מצרים), כדתניא: '[ויקרא יג,מה: והצרוע אשר בו הנגע בגדיו יהיו פרמים וראשו יהיה פרוע ועל שפם יעטה] ו'טמא טמא' יקרא (כלומר 'סורו מעליו שטמא הוא')*: צריך להודיע צערו לרבים, ורבים מבקשים עליו רחמים; וכל מי שאירע בו דבר צריך להודיע לרבים ורבים מבקשים עליו רחמים*'.

גופא: אמר רבי יוחנן משום רבי שמעון בן יוחי: '*מפני מה תיקנו תפלה בלחש שלא לבייש את עוברי עבירה, שהרי לא חלק הכתוב מקום בין חטאת לעולה*'.

ולא? והא איכא דמים (כלומר והרי יש סימנים אחרים להכירה): דם חטאת למעלה (מחוט הסיקרא, דכתיב 'על קרנות' (בחטאת כהן משיח - ויקרא ד,ז; בחטאת העדה- ויקרא ד,יח; בחטאת נשיא - ויקרא ד,כה; בחטאצ יחיד - ויקרא ד,כה), ובעולה לא כתב 'קרנות', והוא נותן דמים למטה מחוט הסיקרא, וכן שאר כל הדמים) ודם עולה למטה!?

התם כהן (לחודיה) הוא דידע (ולא שאר כל העולם ואין בשת בכך).

והאיכא: חטאת – נקבה, עולה – זכר!?

התם מיכסיא (הנקבות של נקבה) באליה (בזנב ולא ניכר).

תינח כבשה - שעירה (שאין לה זנב וניכר הנקבות) מאי איכא למימר?

התם איהו דקא מיכסיף נפשיה דאיבעי ליה לאיתויי כבשה (אם היה לו בשת) וקא מייתי שעירה. (שהרי כל החטאות של יחיד רצה כשבה רצה שעירה חוץ מחטאת עבודת כוכבים שכתיב בה עז בת שנתה בפרשת 'שלח לך אנשים' [במדבר טו,כז].)

חטאת דעבודת כוכבים דלא סגי דלאו שעירה מאי איכא למימר?

התם ניכסיף וניזיל כי היכי דנכפר ליה (הטיל עליו הכתוב שיתבייש שתהא לו כפרה מעונש גדול כזה).

קרית שמע מנלן?

דכתיב (דברים ו,ד) שמע ישראל [ה' אלקינו ה' אחד] - בכל לשון שאתה שומע.

תנו רבנן: '*קרית שמע ככתבה* (בלשון הקודש) *- דברי רבי, וחכמים אומרים: בכל לשון*'.

מאי טעמא דרבי?

אמר קרא (דברים ו,ו) והיו [הדברים האלה אשר אנכי מצוך היום על לבבך] - בהווייתן יהו.

ורבנן?

אמר קרא 'שמע' - בכל לשון שאתה שומע.

ורבנן נמי - הא כתיב 'והיו'?

ההוא - שלא יקראנה למפרע.

ורבי - שלא יקראנה למפרע מנליה?

נפקא ליה מ'דברים' - 'הדברים'.

ורבנן?

'דברים' 'הדברים' - לא משמע להו.

ורבי נמי הכתיב 'שמע'?

ההוא מיבעי ליה 'להשמיע לאזניך מה שאתה מוציא מפיך' (פלוגתא היא במסכת ברכות (דף טו));

ורבנן סברי לה כמאן דאמר: הקורא את שמע ולא השמיע לאזנו - יצא.

לימא קסבר רבי (מדאיצטריך קרא שתהא קריאת שמע ככתבה)

(סוטה לג,א)

כל התורה בכל לשון נאמרה (לקרות בבית הכנסת), דאי סלקא דעתך בלשון הקודש נאמרה, 'והיו' - דכתב רחמנא למה לי?

איצטריך, משום דכתיב 'שמע' (איצטריך 'והיו' דלא תדרשיה לקרית שמע בכל לשון אלא להשמיע לאזניו).

לימא קסברי רבנן כל התורה כולה בלשון קודש נאמרה, דאי סלקא דעתך 'בכל לשון' – 'שמע' דכתב רחמנא למה לי?

איצטריך, משום דכתיב 'והיו'.

תפלה (דקתני מתניתין בכל לשון - לא צריך קרא, דהא) רחמי היא, כל היכי דבעי - מצלי (וההוא לישנא - דידע לכוון לבו ליצלי)[[2]](#footnote-2).

ותפלה בכל לשון? והאמר רב יהודה: לעולם אל ישאל אדם צרכיו בלשון ארמית, דאמר רבי יוחנן: כל השואל צרכיו בלשון ארמי אין מלאכי השרת נזקקין לו לפי שאין מלאכי השרת מכירין בלשון ארמי?

לא קשיא: הא ביחיד (צריך שיסייעוהו מלאכי השרת) הא בצבור (לא צריכי להו דכתיב (איוב לו,ה) הן אל כביר ולא ימאס - אינו מואס בתפלתן של רבים).

ואין מלאכי השרת מכירין בלשון ארמי? והתניא: '*יוחנן כהן גדול שמע בת קול מבית קדש הקדשים שהוא אומר: "נצחו טליא דאזלו לאגחא קרבא לאנטוכיא* (שהלכו פרחי כהונה בני בית חשמונאי להלחם עם יוונים לפני יום הכפורים, ונלחמו ביום הכפורים, ושמע יוחנן בת קול כשהיה עובד עבודת יום הכפורים)*; ושוב מעשה בשמעון הצדיק ששמע בת קול מבית קדש הקדשים שהוא אומר "בטילת עבידתא* (חַיִל לשון העביד את חילו עבודה גדולה (יחזקאל כט,יח)) *דאמר שנאה לאייתאה על היכלא ונהרג גסקלגס* (שם מלך יון) *ובטלו גזירותיו" וכתבו אותה שעה וכיוונו*', ובלשון ארמי היה אומר!

אי בעית אימא: בת קול שאני (אותה מידה הממונה על כך יודעת בשבעים לשונות) דלאשמועי עבידא (מפני שעשויה להשמיע והיא משתלחת לכל הלשונות, פעמים לזה ופעמים לזה);

ואי בעית אימא: גבריאל הוה, דאמר מר (לקמן בפרקא (לו,ב)) 'בא גבריאל ולימדו (ליוסף) שבעים לשון'.

ברכת המזון:

דכתיב (דברים ח,י) ואכלת ושבעת וברכת את ה' אלהיך [על הארץ הטבה אשר נתן לך] - בכל לשון שאתה מברך (לא קבע לו הכתוב לשון).

(הכי גרסינן: ברכת המזון, דכתיב 'וברכת', ולא גרסינן 'מנלן', דלא בעיא קרא, דמהיכא תיתי דבעינן לשון קודש?)

שבועת העדות:

(מנלן? דאי לא כתב קרא איכא למימר דבעינן דומיא דשבועת הר גריזים והר עיבל, שהוא בלשון הקודש!) דכתיב (ויקרא ה,א) ונפש כי תחטא ושמעה קול אלה [והוא עד או ראה או ידע אם לוא יגיד ונשא עונו] - בכל לשון שהיא שומעת (מדלא כתיב 'והשביעוה באלה').

שבועת הפקדון [ויקרא ה,כא: נפש כי תחטא ומעלה מעל בה' וכחש בעמיתו בפקדון או בתשומת יד או בגזל או עשק את עמיתו]:

אתיא 'תחטא' 'תחטא' משבועת העדות.

ואלו נאמרין בלשון הקודש: מקרא ביכורים וחליצה כו' עד מקרא ביכורים כיצד? (דברים כו,ה) וענית ואמרת לפני ה' אלהיך [ארמי אבד אבי וירד מצרימה ויגר שם במתי מעט ויהי שם לגוי גדול עצום ורב] ולהלן הוא אומר (דברים כז,יד) וענו הלוים ואמרו אל כל איש ישראל [קול רם] - מה ענייה האמורה להלן בלשון הקודש - אף כאן בלשון הקדש.

ולוים גופייהו מנלן?

אתיא 'קול' 'קול' ממשה: כתיב הכא קול רם וכתיב התם [שמות יט,יט: ויהי קול השפר הולך וחזק מאד] משה ידבר והאלהים יעננו בקול (במתן תורה, ובלשון הקודש ניתנה): מה להלן בלשון הקודש - אף כאן בלשון הקודש.

חליצה כיצד [דברים כה,ט ונגשה יבמתו אליו לעיני הזקנים וחלצה נעלו מעל רגלו וירקה בפניו] **וענתה ואמרה** [**ככה יעשה** לאיש, אשר לא יבנה את בית אחיו] ולהלן הוא אומר '**וענו** הלוים **ואמרו**' - מה להלן בלשון הקודש אף כאן בלשון הקודש. רבי יהודה אומר: 'וענתה ואמרה ככה' - עד שתאמר בלשון הזה]:

ורבנן האי 'ככה' מאי עבדי ליה?

מיבעי להו לדבר שהוא מעשה מעכב (בה, כגון חליצה ורקיקה, ד'ככה' משמע עיכובא: דאסור לשנות, וסמכו ל'יעשה', לומר שהמעשה מעכב).

ורבי יהודה?

מ'כה' 'ככה'.

ורבנן 'כה' 'ככה' - לא משמע להו.

(סוטה לג,ב)

ורבי יהודה האי 'וענתה ואמרה' (גזירה שוה דעניה ואמירה) - מאי עביד ליה?

מיבעי ליה לאגמורי ללוים דבלשון הקודש.

ולילף קול ממשה?

ענייה ענייה גמיר (גזירה שוה דעניה עניה למד מרבו), קול קול לא גמיר (גזרה שוה דקול קול לא שמע, ואין האדם דן גזרה שוה אלא אם כן קבלה).

תניא נמי הכי: '*רבי יהודה אומר: כל מקום שנאמר 'כה', 'ככה', 'ענייה ואמירה'* (בדבר התלוי בדיבור) *- אינו אלא לשון הקודש:*

'כה' – [במדבר ו,כג: דבר אל אהרן ואל בניו לאמר] כה תברכו [את בני ישראל אמור להם] (הכי גרסינן: כה כה תברכו: כלומר: לענין נשיאות כפים איתמר, דילפי לה רבנן לקמן (דף לח,א) בגזירה שוה, ואתא רבי יהודה למימר: בגופה כתיב);

'ככה' – [דברים כה,ט] דחליצה, [דברים כה,ט ונגשה יבמתו אליו לעיני הזקנים וחלצה נעלו מעל רגלו וירקה בפניו וענתה ואמרה **ככה** יעשה לאיש, אשר לא יבנה את בית אחיו]

ענייה ואמירה דלוים (הכי גרסינן: 'ככה דחליצה, עניה ואמירה דלוים' - ולא גרסינן 'מלוים': כלומר: לענין לוים אמר דילפי לה רבנן ב'קול קול', ואתא איהו למימר דמ'עניה עניה' ילפה, מיבמה, דכתיב בה 'ככה').

ברכות וקללות כיצד? כיון שעברו ישראל את הירדן [ובאו אל הר גריזים ואל הר עיבל שבשומרון שבצד שכם שבאצל אלוני מורה, שנאמר (דברים יא,ל) הלא המה בעבר הירדן [אחרי דרך מבוא השמש, בארץ הכנעני הישב בערבה מול הגלגל, אצל אלוני מרה], ולהלן הוא אומר (בראשית יב,ו) ויעבר אברם בארץ עד מקום שכם עד אלון מורה [והכנעני אז בארץ] - מה אלון מורה האמור להלן – שכם, אף אלון מורה האמור כאן – שכם]:

תנו רבנן: '(כשהיו ישראל במדבר נאמר להם סימני הר גריזים ועיבל ומקומם:) (דברים יא,ל: הלא המה בעבר הירדן אחרי דרך מבוא השמש בארץ הכנעני הישב בערבה מול הגלגל אצל אלוני מרה]:

*'הלא המה בעבר הירדן'* (שהם בעבר השני של ירדן: ישראל היו למזרח הירדן, כדכתיב: בני גד ובני ראובן לקחו נחלתן מעבר לירדן יריחו קדמה מזרחה (יהושע יג,ח)) *- מעבר לירדן ואילך* (ונאמר להם שההרים האלה במערב הירדן ואילך: הרבה להלן מן הירדן לצד מערב, ולא סמוך וירדן 'אחרי דרך מבוא השמש'; ומהו 'מבוא השמש'? זהו מזרח, שהשמש באה משם; כלומר: רחוק ממזרחו של ירדן; ומצינו בבראשית רבה 'כל מקום שנאמר "אחרי" – מופלג')*, דברי רבי יהודה;* (שם)

*'אחרי דרך מבוא השמש' - מקום שחמה זורחת;*

*'בארץ הכנעני היושב בערבה' - אלו הר גריזים והר עיבל שיושבין בהם כותיים* (עכשיו הן יושבין בהן, שהושיבן בהם סנחריב כשהגלה עשרת השבטים, דכתיב 'ויבא מלך אשור אנשים מבבל ומכותה ומעוא וגו', ויושיבם בערי שמרון (מלכים ב יז,כד); והנך ערי שומרון נינהו, כדתניא במתניתין '*שבשומרון*');

*'מול הגלגל' - סמוך לגלגל;*

*'אצל אלוני מורה' – שכם; ולהלן הוא אומר* (בראשית יב,ו) *ויעבר אברם בארץ עד מקום שכם עד אלון מורה* [והכנעני אז בארץ] *- מה אלון מורה האמור להלן שכם, אף כאן שכם*'.

תניא ('תניא' לא גרס, דכולה חדא מתניתא היא בספרי [דברים פסקא נו, עיין שם*ר רבי אלעזר ברבי יוסי: בדבר זה זייפתי ספרי כותיים* (שיש להם תורה שבכתב ואינן מאמינים בתורה שבעל פה)*: אמרתי להם: זייפתם תורתכם, ולא העליתם בידכם כלום, שאתם אומרים אלוני מורה שכם - אף אנו מודים שאלוני מורה שכם; אנו למדנוה בגזרה שוה - אתם במה למדתום?*

*רבי אלעזר אמר: 'הלא המה בעבר הירדן' - סמוך לירדן, דאי מעבר הירדן ואילך - הלא כתיב* (דברים כז,ד) *והיה בעברכם את הירדן* [תקימו את האבנים האלה אשר אנכי מצוה אתכם היום בהר עיבל, ושדת אותם בשיד] ('בעברכם' משמע בו ביום תקימו את האבנים בהר עיבל);

'אחרי דרך מבוא השמש' - (מופלג מן המערב, ד'אחרי' לשון הפלגה; והאי 'מבוא השמש' - מערב הוא, לשון 'כי בא השמש' (בראשית כח,יא)) *מקום שהחמה שוקעת* (מופלג משקיעתה, והיינו לצד מזרח, סמוך לירדן מיד)*;*

*'בארץ הכנעני' - ארץ חוי היא* (בניחותא: אינה ארץ הכנעני, אלא ארץ החוי, דהא שכם - חוי היא, דכתיב (בראשית לג,יח) ויבא יעקב שלם [עיר שכם אשר בארץ כנען] וכתיב (בראשית לד,ב) שכם בן חמור החוי נשיא הארץ)*;*

*'היושב בערבה'* (אינו אלא הרים) *- והלא בין הרים וגבעות הן יושבין!?*

*'מול הגלגל'* (רחוקים מן הגלגל הם;) *- והלא לא ראו את הגלגל* (והסימנים הללו לא עליהם נאמרו ולמה נאמרו)*?!*

*רבי אליעזר בן יעקב אומר* (ורבי אלעזר נמי אדרבי אליעזר בן יעקב סמך, וכוותיה מפרש לקרא)*: לא בא הכתוב אלא להראות להן דרך בשניה כדרך שהראה להן בראשונה דרך* (בצאתם ממצרים: 'בעמוד ענן לנחותם הדרך' [שמות יג,כא] - כך בא עכשיו ליישר דרכיהם ולהורותם הדרך)*:*

*'דרך' - בדרך לכו, ולא בשדות וכרמים;*

*'היושב' - בישוב לכו, ולא במדברות;*

*'בערבה' - בערבה לכו, ולא בהרים וגבעות*' (לפי שגלוי לפניו שעתיד הענן לפסוק במיתת משה, ולא ילך עם יהושע - הורה להם: לאחר שיעברו את הירדן לכבוש את הארץ - ילכו דרך כבושה ודרך יישוב, ודרך ארץ הכנעני שהיא ערבה, ואל יקיפו סמוך לשפת הירדן דרך ארץ החוי שהיא הרים וגבעות, אלא יכנסו לתוכה מצד מערב רחוק מן הירדן ויקיפו ויכבשו).

תנו רבנן [תוספתא סוטה פ"ח ה"א [ליברמן]]: '*כיצד עברו ישראל את הירדן?*

*בכל יום ארון נוסע אחר שני דגלים* (כדכתיב בפרשת נשא גבי מסעות דגלים)*, והיום נסע תחילה, שנאמר* (יהושע ג,יא) *הנה ארון הברית אדון כל הארץ עובר לפניכם* [בירדן] ('לפניכם' משמע לפני כולכם)*;*

[תוספתא סוטה פ"ח ה"ב [ליברמן]] *בכל יום ויום לוים* (בני קהת) *נושאין את הארון* (כדכתיב ומשמרתם הארון והשולחן וגו' (במדבר ג,לא))*, והיום נשאוהו כהנים, שנאמר* (יהושע ג,יג) *והיה כנוח כפות רגלי הכהנים נושאי ארון ה'* [אדון כל הארץ במי הירדן, מי הירדן יכרתון, המים הירדים מלמעלה ויעמדו נד אחד].

תניא [המשך בתוספתא]: '*רבי יוסי אומר: בשלשה מקומות נשאו כהנים את הארון: כשעברו את הירדן, וכשהסיבו את יריחו* (כדכתיב: ויקרא יהושע בן נון אל הכהנים ויאמר אליהם שאו את ארון ברית ה' וגו' [יהושע ג,ו])*, וכשהחזירוהו* (בימי שלמה) *למקומו* (לבית קדשי הקדשים, דכתיב 'ויבאו כל זקני ישראל וישאו הכהנים את הארון' (מלכים א ח,ג), והיינו 'החזירוהו למקומו': שכשהגלה בימי עלי מתוך בית קדשי הקדשים של משכן שעשה משה - משם נוטל, שהמשכן נקבע בשילה, וכשהחזירוהו פלשתים - לא היה לו מקום קבוע, שהרי חרב משכן שילה, ונשתהא בבית אבינדב, ומשם הביאו דוד לסוף עשרים שנה לבית עובד אדום, ומשם לעיר דוד, עד שבנה שלמה את בית המקדש ובנה לו הדביר לפנים מן ההיכל, ואמה טרקסין חוצצת במקום הפרוכת [בבית שני] והוא קרוי מקומו המיוחד, כדכתיב: ויביאו הכהנים את ארון ברית ה' אל מקומו אל דביר הבית וגו' (מלכים א ח,ו))*;*

(סוטה לד,א)

[תוספתא סוטה פ"ח ה"ג [ליברמן]] *וכיון שניטבלו רגלי כהנים במים* (בשפת מזרחית בכניסתן לתוכו) *- חזרו המים לאחוריהם* (שלא היו יורדין מן הכהנים ולמטן) *שנאמר* (יהושע ג,טו) *וכבוא נושאי הארון עד הירדן* [ורגלי הכהנים נשאי הארון נטבלו בקצה המים; והירדן מלא על כל גדותיו כל ימי קציר] [פסוק טז:] *ויעמדו המים היורדים מלמעלה* (אלא שם עומדים והמים הבאים תמיד נגבהים ועולין למעלה, כדכתיב) *קמו נד אחד* [הרחק מאד באדם העיר אשר מצד צרתן והירדים על ים הערבה ים המלח תמו נכרתו; והעם עברו נגד יריחו] (והכהנים עמדו שם עד שעברו כולם)*; וכמה גובהן של מים* ('כמה גובהן של מים' גרס)*? שנים עשר מיל על שנים עשר מיל כנגד מחנה ישראל* (שהיו שנים עשר מיל על שנים עשר מיל, והם עברו כחנייתם: רוחב מחניהם עברו יחד כמות שהוא, רוחב שנים עשר מיל! נמצאו שלא שהו בעברן אלא מהלך שנים עשר מיל של אורך מחניהם עד שעלו אחרונים של סוף המחנה, וכנגדן גבהו המים) *- דברי רבי יהודה;*

*אמר לו רבי אלעזר ברבי שמעון: לדבריך אדם קל או מים קלים? הוי אומר מים קלים* (לרוץ מן האדם)*! אם כן* (ואם כן שהמים לא גבהו אלא שנים עשר מיל וחזרו למקומם נמצא שעדיין לא הספיקו לעבור, ו)*באין מים ושוטפין אותן!?*

*אלא מלמד שהיו מים נגדשין ועולין כיפין* (אולמות ארוקוולו"ד) *על גבי כיפין יתר משלש מאות מיל עד שראו אותן כל מלכי מזרח ומערב, שנאמר* (יהושע ה,א) *ויהי כשמוע כל מלכי האמורי אשר בעבר הירדן ימה וכל מלכי הכנעני אשר על הים את אשר הוביש ה' את מי הירדן מפני בני ישראל עד עברם וימס לבבם ולא היה בהם עוד רוח מפני בני ישראל; ואף רחב הזונה אמרה לשלוחי יהושע* (קודם שעברו את הירדן, שעל קריעת ים סוף היו מתפחדין עדיין)(יהושע ב,י) *כי שמענו את אשר הוביש ה' את מי ים סוף* [מפניכם, בצאתכם, ממצרים; ואשר עשיתם לשני מלכי האמרי אשר בעבר הירדן, לסיחן ולעוג אשר החרמתם אותם]*, וכתיב* (יהושע ב,יא) *ונשמע וימס לבבנו ולא קמה עוד* [רוח באיש מפניכם, כיה' אלקיכם הוא אלקים בשמים ממעל ועל הארץ מתחת]*;*

[תוספתא סוטה פ"ח ה"ה [ליברמן]] *עודם בירדן* (כדכתיב 'והכהנים נושאי הארון עומדים בתוך הירדן עד תם כל הדברים אשר צוה ה' את יהושע לדבר אל העם' [יהושע ד,י]) *אמר להם יהושע: "דעו על מה אתם עוברים את הירדן על מנת שתורישו את יושבי הארץ מפניכם, שנאמר* (במדבר לג,נב) *והורשתם את כל יושבי הארץ מפניכם* [ואבדתם את כל משכיתם ואת כל צלמי מסכתם תאבדו ואת כל במותם תשמידו] (וְזֶהוּ 'הדברים', דהכי כתיב במשה [במדבר לג,נא-נב] 'כי אתם עוברים את הירדן אל ארץ כנען והורשתם וגו' כלומר: כשיעברו את הירדן - הַתּנֶה עמהם על מנת להורישם:) *- אם אתם עושין כן מוטב ואם לאו באין מים ושוטפין אותיכם"* ('ושוטפין אותיכם' גרסינן בברייתא.)

מאי "אותיכם"?

אותי ואתכם.

[תוספתא סוטה פ"ח ה"ו [ליברמן]] *עודם בירדן - אמר להן יהושע:* [יהושע ד,ה: ויאמר להם יהושע: עברו לפני ארון ה' אלקיכם אל תוך הירדן; ו]*הרימו לכם איש אבן אחת על שכמו למספר שבטי* [בני] *ישראל*, *וכתיב* (יהשע ד,ו) *למען תהיה זאת אות בקרבכם כי ישאלון בניכם מחר לאמר מה האבנים האלה לכם* [יהושע ד,ז: ואמרתם להם: אשר נכרתו מימי הירדן מפני ארון ברית ה' בעברו בירדן נכרתו מי הירדן, והיו האבנים האלה לזכרון לבני ישראל עד עולם] *סימן לבנים שעברו אבות את הירדן* (הם האבנים שהקימו תחת מצב רגלי הכהנים לזכרון, להיות סימן לבנים שעברו אבות את הירדן)*;*

*עודם בירדן אמר להן יהושע* [יהושע ד,ג: וצוו אותם לאמר:] שאו לכם מזה מתוך הירדן ממצב רגלי הכהנים הכן שתים עשרה אבנים, והעברתם אותם עמכם והנחתם אותם במלון אשר תלינו בו הלילה (הם [אבנים אחרים], שהקימו בהר עיבל ובנו המזבח וקפלום וקבעום בגלגל) *- יכול בכל מלון ומלון? - תלמוד לומר 'אשר תלינו בו הלילה*'*.*

*אמר רבי יהודה אבא חלפתא ורבי אליעזר בן מתיא וחנניא בן חכינאי: עמדו על אותן אבנים ושיערום: כל אחת ואחת שקולה כארבעים סאה*,

וגמירי: דטעונא דמדלי איניש לכתפיה ([מטען] שהאדם עצמו מגביהו על כתיפו ואין אחר מסייעו) - תילתא דטעוניה הוי (אינו אלא שליש משאוי שנושא כשמטעינו אחר; נמצא שהיה כל אחד מהן נושא משא ק"ך סאין);

*מכאן אתה מחשב לאשכול* (כמה היה באשכול, שנשאוהו שמנה אנשים, והיו מסייעין זה את זה כשמרימין אותו על כתיפן)*, שנאמר* [במדבר יג,כג ויבאו עד נחל אשכל ויכרתו משם זמורה ואשכול ענבים אחד] *וישאוהו במוט בשנים* [ומן הרמנים ומן התאנים]*; ממשמע שנאמר* '(וישאוהו) *במוט' איני יודע שבשנים? מה תלמוד לומר 'בשנים'? - בשני מוטות*!

אמר רבי יצחק: טורטני וטורטני דטורטני (משאוי ומשאוי תחת משאוי, שהתחתונים מסייעין את העליונים, ובכל אחד היו שני מוטות) הא כיצד? - שמנה נשאו אשכל, אחד נשא רימון, ואחד נשא תאינה (שני מוטות הולכין זה אצל זה, וארבעה נושאין אותם; ושני מוטות אחרים וארבעה בני אדם נושאין אותם, והם באלכסון מתחת שנים העליונים: מוט אחד לראש האחד ומוט אחד לראש השני, והולכין באלכסון. ורבי יצחק לאו מקרא שמיע ליה, אלא דפשיטא ליה דרימון ותאינה סגי בשנים); יהושע וכלב לא נשאו כלום (פשו להו תמניא לאשכול; ואם לאו מדרש הראשון המלמדנו דלאו מוט אחד קאמר קרא - לא היינו יודעים לכוין שמנה בני אדם למשאו, אלא דשמעינן מיניה דשני מוטות היו, ואתא רבי יצחק לאשמועינן דשני משאות היו שם, וכל אחד שני מוטות).

[מדוע לא נשאו כלום?] אי בעית אימא משום דחשיבי, ואי בעית אימא שלא היו באותה עצה (להביא אשכול משונה כזה[[3]](#footnote-3); שהמרגלים לרעה נתכוונו, לומר: כשם שפירותיה משונים כך יושביה משונים וגבורים וגבוהים).

פליגי בה רבי אמי ורבי יצחק נפחא: חד אמר לדברי רבי יהודה (שאמר: לא גבהו המים אלא שנים עשר מילין) -

(סוטה לד,ב)

כחנייתן עברו (כאורך מחניהם, דרך חנייתם עברו בירדן כל רחב מחניהם עברו יחד, הילכך לא היה אורך העברה אלא שנים עשר מילין), לדברי רבי אלעזר ברבי שמעון (דאמר: יותר משלש מאות מיל) - בזה אחר זה עברו (איש אחר איש; נמצאו ששהו הרבה לעבור, דאי כחנייתן עברו משום קולא דמים מאדם לא נגבהין כל כך); וחד אמר: בין מר ובין מר כחנייתן עברו.

מר סבר אדם קל (לרוץ כמו המים), ומר סבר מים קלים (הרבה הם קלים מן האדם).

(במדבר יג,ב) שלח לך אנשים [ויתרו את ארץ כנען אשר אני נתן לבני ישראל, איש אחד איש אחד למטה אבתיו תשלחו כל נשיא בהם] - אמר ריש לקיש: 'שלח **לך**' – מדעתך (אני איני מצוה אותך, אבל ישראל הם אומרים לך, כדכתיב (דברים א,כב) ותקרבון אלי כולכם וגו' - אני איני מעכב על ידך), וכי אדם זה בורר חלק רע לעצמו (כלומר: אם הקב"ה צוה - כלום היה אומר לו לעשות דבר שסופו לבא לידי תקלה) והיינו דכתיב (דברים א,כג) וייטב בעיני הדבר [ואקח מכם שנים עשר אנשים איש אחד לשבט].

אמר ריש לקיש: 'בעיני' - ולא בעיניו של מקום.

[דברים א,כב: ותקרבון אלי כלכם ותאמרו: נשלחה אנשים לפנינו] ויחפרו לנו את הארץ [וישבו אתנו דבר: את הדרך אשר נעלה בה ואת הערים אשר נבא אליהן]; אמר רבי חייא בר אבא: מרגלים לא נתכוונו (אותה שאילה ששאלו תחילה שלוח המרגלים) אלא לבושתה של ארץ ישראל: כתיב הכא 'ויחפרו לנו את הארץ' וכתיב התם (ישעיהו כד,כג) וחפרה הלבנה ובושה החמה [כי מלך ה' צבאות בהר ציון ובירושלם ונגד זקניו כבוד].

(במדבר יג,ד) ואלה שמותם למטה ראובן שמוע בן זכור; אמר רבי יצחק: דבר זה מסורת בידינו מאבותינו: מרגלים - על שם מעשיהם נקראו, ואנו לא עלתה בידינו (אין אנו יודעין לדרוש) אלא אחד: [במדבר יג,יג: למטה אשר] סתור בן מיכאל: 'סתור' - שסתר מעשיו של הקב"ה (הכחיש ועשה שונאו [של הקב"ה] בדאי), 'מיכאל' - שעשה עצמו מך (שעשה שונאו של הקב"ה מך': חלש, כדאמרינן לקמן [לה,א]: '*אפילו בעל הבית אינו יכול להוציא כליו משם*').

אמר רבי יוחנן: אף אנו נאמר: [במדבר יג,יד: למטה נפתלי] נחבי בן ופסי: 'נחבי' - שהחביא דבריו של הקב"ה (ולא אמרן כמות שהן), 'ופסי' - שפיסע על מדותיו של הקב"ה ('שפיסע' – דילג, שלא אמרן כאשר הם).

(במדבר יג,כב) ויעלו בנגב ויבא עד חברון [ושם אחימן ששי ותלמי ילידי הענק וחברון שבע שנים נבנתה לפני צען מצרים]; 'ויבאו' מבעי ליה?

אמר רבא: מלמד שפירש כלב מעצת מרגלים והלך ונשתטח על קברי אבות; אמר להן: אבותי! בקשו עלי רחמים שאנצל מעצת מרגלים". יהושע (לא הוצרך לילך:) כבר בקש משה עליו רחמים, שנאמר [במדבר יג,טז: אלה שמות האנשים אשר שלח משה לתור את הארץ] ויקרא משה להושע בן נון "יהושע" - יה יושיעך מעצת מרגלים, והיינו דכתיב (במדבר יד,כד) ועבדי כלב עקב היתה רוח אחרת עמו [וימלא אחרי והביאתיו אל הארץ אשר בא שמה וזרעו יורשנה] ('והביאותיו אל הארץ אשר בא שמה' [במדבר יד,כד] - והיא חברון כדכתיב (יהושע יד,יג) ויתן את חברון לכלב; שמע מינה כלב הוא דאזיל לחברון).

(שם) 'ושם אחימן ששי ותלמי [ילידי הענק]':

'אחימן' - מיומן שבאחיו (גבור שבהם כמו שיד הימין חשובה מן השמאל);

'ששי' - שמשים את הארץ כשחתות (שמקום רגליו מעמיק בארץ מרוב כובדו, וניכר שם כגומא וכשחת. ולשון 'ששי' לא פורש לנו מאי דמי לשחיתות; ונראה לשון 'עמודי שש', שהם כבדים, ומקום מעמדם ניכר).

'תלמי' - שמשים את הארץ תלמים תלמים (כתלם המחרישה שמעלה העפר ומעמיק בארץ).

דבר אחר:

אחימן בנה ענת, ששי בנה אלש, תלמי בנה תלבוש[[4]](#footnote-4);

'ילידי הענק' - שמעניקין חמה בקומתן (מרוב גובה קומתן דומין כאילו צוארם נוקב ועונק בנקב שהחמה יוצאה בו).

 'וחברון שבע שנים נבנתה' - [מאי 'נבנתה'?] אילימא נבנתה ממש - אפשר אדם בונה בית לבנו קטן (כנען - קטן הבנים של חם היה) קודם לבנו גדול (ומצרים שני לבנים), דכתיב (בראשית י,ו) ובני חם כוש ומצרים [ופוט וכנען]?

אלא שהיתה מבונה (לשון 'אִבָנֶה ממנה' (בראשית טז,ב) כלומר: מיושבת בפירות) על אחד משבעה בצוען; ואין לך טרשים (סלעים שאין עושין פירות כארץ לחה) בכל ארץ ישראל יתר מחברון, <משום> דקברי בה שיכבי (לא גרסינן 'מאי טעמא' אלא הכי קאמר: ותדע דטרשין היא ואינה ראויה לפירות ככל שאר הארץ, לפיכך יחדוה לקבורת מתים), ואין לך מעולה בכל הארצות יתר מארץ מצרים, שנאמר [בראשית יג,י: וישא לוט את עיניו וירא את כל ככר הירדן כי כלה משקה לפני שחת ה' את סדם ואת עמרה] כגן ה' כארץ מצרים [בֹּאֲכָה צֹעַר], ואין לך מעולה בכל ארץ מצרים יתר מצוען, דכתיב (ישעיהו ל,ד) כי היו בצוען שריו [ומלאכיו חנס יגיעו] (שריו של מלך ישראל, ששולחים אל פרעה לעזור לו על מלך אשור; אלמא פרעה בצוען יתיב, ושם הולכין לבקשו), ואפילו הכי חברון מבונה אחד משבעה בצוען.

וחברון טרשים הוי? והא כתיב (שמואל ב טו,ז) ויהי מקץ ארבעים שנה ויאמר אבשלום אל המלך אלכה נא [ואשלם את נדרי אשר נדרתי לה' בחברון] (אלכה נא בחברון, ואשלם הנדר שנדרתי בגשור, כדכתיב בתריה [פסוק ח]: כי נדר נדר עבדך בשבתי בגשור; ובחברון מאי בעי? והלא לא היה שם המזבח, כי אם בגבעון?), ואמר רב אויא ואיתימא רבה בר בר חנן: שהלך להביא כבשים (לעולה) מחברון (דאמר מר במסכת מנחות: 'כבשים מחברון' - אלמא ארץ מרעה היתה), ותניא: '*אילים ממואב כבשים מחברון*'!

מינה (כלומר: מתשובתך אתה מסייעני, שלא היתה חשובה ליזרע כשאר הארץ, מאחר שהיא בת טרשים, כדאמרינן בבבא מציעא ב'השוכר' (פ,א): ואי ארעא דמחזקא בגרונדי [היא שניהם משלמין]): איידי דקלישא ארעא (עפר של טרשים דק וקלוש ומועט, הוא ומתוך כך לא היו חורשים וזורעים אותה תבואה מאכל אדם) - עבדה רעיא (מצמחת ומעלה עשבים ואוכלים הצאן) ושמן קניינא (המקנה: הצאן, שכן דרך הצאן להשביח בארץ יבשה וטרשים יותר מארץ לחה).

(במדבר יג,כה) וישובו מתור הארץ [מקץ ארבעים יום],

(סוטה לה,א)

(במדבר יג,כו) וילכו ויבאו\* [אל משה ואל אהרן ואל כל עדת בני ישראל אל מדבר פארן קדשה; וישיבו אתם דבר, ואת כל העדה, ויראום את פרי הארץ] - אמר רבי יוחנן משום רבי שמעון בן יוחי: '*מקיש הליכה* (שהלכו לתור) *לביאה: מה ביאה בעצה רעה - אף הליכה בעצה רעה* (שמתחילה להוציא דבה נתכוונו)'.

\*(לא גרסינן 'וכתיב', [אלא] 'וילכו' יתירא הוא, כיון דכתיב [לעיל] 'וישובו' - לא הוה ליה למימר אלא 'ויבאו אל משה וגו'.)

(במדבר יג,כז) ויספרו לו ויאמרו באנו [אל הארץ אשר שלחתנו וגם זבת חלב ודבש הוא וזה פריה], וכתיב (במדבר יג,כח) אפס כי עז העם [הישב בארץ, והערים בצרות גדלת מאד, וגם ילדי הענק ראינו שם]; אמר רבי יוחנן <סימן אמת לבדו לויה> משום רבי מאיר: '*כל לשון הרע שאין בו דבר אמת בתחילתו - אין מתקיים בסופו*' (שמחזיקין אותן השומעין כבדאין, לפיכך אומר דבר אמת תחילה, כדי שיאמינו; ואף מרגלים לכך פתחו בשבח הארץ תחילה).

(במדבר יג,ל) ויהס כלב את העם (שיתקן בדברים) אל משה (שהתחיל לדבר במשה, והיו סבורים שבגנותו רוצה לספר) [ויאמר: עלה נעלה וירשנו אתה כי יכול נוכל לה][[5]](#footnote-5); אמר רבה: שהסיתן בדברים (כדמפרש ואזיל): פתח יהושע; דקא משתעי [כאשר החל לדבר], אמרי ליה "דין ראש קטיעה ימלל" (ושיתקוהו בנזיפה ואמרו לו "ראש הקטוע ידבר": מי שראשו קטוע: שאין לו בנים ליטול חלק בארץ - הוא ידבר בפנינו)?!' (דחזייה כלב ליהושע) אמר: אי משתעינא אמרי בי מילתא וחסמין לי (משתקין אותי)! אמר להן: "וכי זו בלבד עשה לנו בן עמרם!?" סברי בגנותיה קא משתעי, אישתיקו; אמר להו "הוציאנו ממצרים, וקרע לנו את הים, והאכילנו את המן! אם יאמר 'עשו סולמות ועלו לרקיע' - לא נשמע לו? (במדבר יג,ל) עלה נעלה (אף לשמים אם יצוה עלינו) וירשנו אותה [כי יכול נוכל לה].

(במדבר יג,לא) והאנשים אשר עלו עמו אמרו לא נוכל [לעלות אל העם, כי חזק הוא ממנו]; אמר רבי חנינא בר פפא: דבר גדול דברו מרגלים באותה שעה: 'כי חזק הוא ממנו' אל תקרי\* ממנו [מאתנו] אלא ממנו (מן הקב"ה): כביכול אפילו בעל הבית (אדון העולם) אינו יכול להוציא כליו משם (אם הפקידם שם).

\*('אל תקרי' לא גרס, שאין הפרש קרייה בין 'ממנו' הנאמר על יחיד שנדברים עליו – ל'ממנו' של רבים שאומרים על עצמן.)

(במדבר יג,לב: ויציאו דבת הארץ אשר תרו אתה אל בני ישראל לאמר: הארץ אשר עברנו בה לתור אתה] ארץ אוכלת יושביה היא [וכל העם אשר ראינו בתוכה, אנשי מדות]; דרש רבא: אמר הקב"ה: אני חשבתיה לטובה, והם חשבו לרעה (שהראיתיה להם כאוכלת יושביה שמתים בה תדיר): אני חשבתיה לטובה: דכל היכא דמטו מת חשיבא דידהו כי היכי דניטרדו ולא לשאלו אבתרייהו.

ואיכא דאמרי: איוב נח נפשיה (שלא תגין זכותו עליהם והיינו דקאמר כלב 'סר צלם מעליהם' [במדבר יד,ט]) ואטרידו כולי עלמא בהספידא; הם חשבו לרעה: ארץ אוכלת יושביה היא.

(במדבר יג,לג: ושם ראינו את הנפילים בני ענק מן הנפלים] ונהי בעינינו כחגבים וכן היינו [בעיניהם]; אמר רב משרשיא: מרגלים - שקרי הוו: בשלמא 'ונהי בעינינו כחגבים' – לחיי, אלא 'וכן היינו בעיניהם' - מנא הוו ידעי?

ולא היא (ולא היו שקרנים בזאת (ולא היו נראים בהן שקרנים) דאינהו שמעינהו לאמוריים שקורין אותן 'חגבים'): כי הוו (אמוריים) מברי אבילי (מברין את אביליהם כשחוזרין מן הקבר כדאמר לעיל דכל היכא דמטו שכיב חשיבא מנייהו ומברין לאבל סעודה לנחמו) תותי ארזי הוו מברי (תותי ארזי הוו מברי להו), וכי חזינהו [המרגלים את האמוריים] (והם יראים לעמוד לפניהם) - סלקו [עלו המרגלים] יתבי באילני, שמעי דקאמרי: "קחזינן אינשי דדמו לקמצי [חגבים] באילני".

(במדבר יד,א) ותשא כל העדה ויתנו את קולם ויבכו [העם בלילה ההוא] - אמר רבה אמר רבי יוחנן: אותו היום [ערב] תשעה באב היה; אמר הקב"ה: הן בכו בכיה של חנם - ואני אקבע להם בכיה לדורות.

 (במדבר יד,י) ויאמרו כל העדה לרגום אותם באבנים וכתיב (בהמשך הפסוק) וכבוד ה' נראה באהל מועד [אל כל בני ישראל]; אמר רבי חייא בר אבא: מלמד שנטלו אבנים וזרקום כלפי מעלה ((שדי) 'לרגום אותם', [וקאי] נמי אכבוד ה')

(במדבר יד,לז) וימותו האנשים מוציאי דבת הארץ רעה בַּמגפה [לפני ה'] (מדלא קרינן 'בְּמגפה' משמע במיוחדת וראויה להם, במדה כנגד מדה); אמר רבי שמעון בן לקיש: שמתו מיתה משונה;

אמר רבי חנינא בר פפא דרש רבי שילא איש כפר תמרתא: מלמד שנשתרבב לשונם ונפל על טיבורם והיו תולעים יוצאות מלשונם ונכנסות בטיבורם ומטיבורם ונכנסות בלשונם;

ורב נחמן בר יצחק אמר: באסכרה מתו (שהיא באה על לשון הרע, כדאמרינן ב'במה מדליקין' (שבת לג,ב)).

[תוספתא סוטה פ"ח ה"ו [ליברמן]] '*וכיון שעלה* (סיפא דברייתא דלעיל היא, אלא איידי דתנא בה 'ומכאן אתה מחשב לאשכול' - נקט לה לפרשת מרגלים הכא) *האחרון שבישראל מן הירדן - חזרו מים למקומן, שנאמר* (יהושע ד,יח) *ויהי בעלות הכהנים נושאי ארון ברית ה' מתוך הירדן נתקו כפות רגלי הכהנים אל החרבה וישובו מי הירדן למקומם וילכו כתמול שלשום על כל גדותיו* (שבו המים למקומם - שהכהנים עמדו במקומם עד שעברו כל העם, וכשעברו – **'נתקו כפות רגלי הכהנים אל החרבה**', ונמשכו לאחוריהם פסיעה אחת נמצאו כהנים מצד זה כו'; ואף על גב דההוא קרא ד'ויהי כאשר תם כל העם לעבור' (פסוק יא) קדים, דמשמע דהאי 'נתקו' [כפות] רגלי הכהנים - בעבר השני כתיב - לא הוי הכי, אלא אין מוקדם ומאוחר, דאי כסדרן כתיב - הא נפקי להו מן הירדן, דכתיב (באותו פסוק יא)'ויעבור ארון ה' והכהנים לפני העם והעם עלו', וכיון דארון והכהנים עלו ועברו אחריהם עד שבאו לפניהם - הרי יצאו מן הירדן, ומאי תו דקאמר 'ויצו יהושע את הכהנים לאמר: עלו מן הירדן'? אלא אין מוקדם ומאוחר, והאי 'עלו מן הירדן' דקאמר להו - הכי קאמר להו: 'סלקו רגליכם לאחוריכם' ועודם בעבר המזרחית, וכתיב בתריה 'נתקו כפות רגלי הכהנים אל החרבה וישובו מי הירדן למקומם') *- נמצא ארון ונושאיו וכהנים מצד אחד, וישראל מצד אחד;*

*נשא ארון את נושאיו ועבר, שנאמר* (יהושע ד,יא) *ויהי כאשר תם כל העם לעבור ויעבור ארון ה' והכהנים לפני העם* (והיינו קרא קמא)'.

ועל דבר זה נענש עוזא, שנאמר (דברי הימים א יג,ט) ויבאו עד גורן כידון וישלח עוזא את ידו לאחוז את הארון [כי שמטו הבקר]; אמר לו הקב"ה: עוזא! נושאיו נשא, עצמו לא כל שכן!

(שמואל ב ו,ז) ויחר אף ה' בעוזא ויכהו שם על השל [וימת שם עם ארון האלקים]; רבי יוחנן ורבי אלעזר: חד אמר: על עסקי שלו (שגגה ששגג לאחוז בו), וחד אמר: שעשה צרכיו בפניו (ושל לשון 'כי ישל זיתך' (דברים כח,מ) 'ובשלייתה' (דברים כח,כז) - דבר המוטל מלמעלה למטה).

'וימת שם עם ארון האלהים' - אמר רבי יוחנן: עוזא בא לעולם הבא, שנאמר 'עם ארון האלהים': מה ארון לעולם קיים (שהרי נִגנַז, כדאמר ביומא (דף נב) שגנָזוֹ יאשיהו) - אף עוזא בא לעולם הבא.

(שמואל ב ו,ח) ויחר לדוד על אשר פרץ ה' פרץ בעוזא [ויקרא למקום ההוא 'פרץ עזה' עד היום הזה]; אמר רבי אלעזר: שנשתנו פניו כחררה (עוגה שאופין על פני הגחלים).

אלא מעתה כל היכא דכתיב 'ויחר' הכי נמי [כגון ויחר אף ה']?

התם כתיב 'אף', הכא לא כתיב 'אף'.

דרש רבא: מפני מה נענש דוד (שמת עוזא על ידו)? - מפני שקרא לדברי תורה זמירות, שנאמר (תהלים קיט,נד) זמירות היו לי חוקיך בבית מגורָי (כשהייתי בורח מפני אויבי, ואגור מפניהם - הייתי משתעשע בחוקיך והיו לי לזמירות לשעשעני) אמר לו הקב"ה: דברי תורה שכתוב בהן (משלי כג,ה) התעיף עיניך בו ואיננו [כי עשה יעשה לו כנפים כנשר ועיף השמים] ('התעיף' לשון [כפול] וכפלת [את היריעה] מתרגמינן 'ותיעוף' (שמות כו,ט): שאם תכפיל עיניך לסתום עין בהסח הדעת מהסתכל בהן מיד ואיננו) - אתה קורא אותן 'זמירות'?! הריני מכשילך בדבר שאפילו תינוקות של בית רבן יודעין אותו, דכתיב (במדבר ז,ט) ולבני קהת לא נתן כי עבודת הקודש [עלהם בכתף ישאו] (לא נתן עגלות משה לבני קהת לפי שיש עליהם לשאת בכתף, כי לא היו ממונים אלא על דבר קדושת הארון והשולחן [והמנורה ומזבח הזהב]) - ואיהו אתייה בעגלתא!

(שמואל א ו,יט) ויך באנשי בית שמש כי ראו בארון [ה', ויך בעם שבעים איש, חמשים אלף איש; ויתאבלו העם כי הכה ה' בעם מכה גדולה] (לא בהך הכאה דדוד כתיב, אלא כשהביאוהו הפרות מפלשתים; ואיידי דאיירי בארון נקט לה); - משום דראו (ונסתכלו בו) – ויך (בתמיה)!?

רבי אבהו ורבי אלעזר: חד אמר: קוצרין ומשתחוים היו (לא בטלו ממלאכתן לכבדו, והאי 'ראו' - לשון בזיון, כמו 'אל תראוני שאני שחרחורת' (שיר א,ו)), וחד אמר: מילי נמי אמור:

(סוטה לה,ב)

"מאן אמריך דאימריית (מי הכעיסך כשכעסת ולא הצלת את עצמך מן השבייה), ומאן אתא עלך דאיפייסת (ועתה מי מפייסך כשנתפייסת לבא מאליך)"?

[שמואל א ו,יט: ויך באנשי בית שמש כי ראו בארון ה'] ויך בעם שבעים איש וחמשים אלף איש [ויתאבלו העם כי הכה ה' בעם מכה גדולה]; רבי אבהו ורבי אלעזר: חד אמר שבעים איש היו, וכל אחד ואחד שקול כחמשים אלף, וחד אמר חמשים אלף היו, וכל אחד ואחד שקול כשבעים סנהדרין.

(שמואל ב ו,יג) ויהי כי צעדו נושאי ארון ה' ששה צעדים ויזבח שור ומריא וכתיב [דברי הימים א טו,כו: ויהי בעזר האלקים את הלוים נשאי ארון ברית ה' ויזבחו] שבעה פרים ושבעה אילים; אמר רב פפא בר שמואל: על כל פסיעה ופסיעה שור ומריא, על כל שש ושש פסיעות שבעה פרים ושבעה אילים.

אמר ליה רב חסדא: אם כן מילאת את כל ארץ ישראל במות (מזבחות; דעל כל פסיעה מזבח)! אלא אמר רב חסדא: על כל שש ושש פסיעות שור ומריא, על כל ששה סדרים של שש פסיעות - שבעה פרים ושבעה אילים.

כתיב 'כידון' (בדברי הימים [דברי הימים א יג,ט] כתיב: ויבאו עד גורן **כידון** וישלח עוזא את ידו לאחוז את הארון כי שמטו הבקר], וכתיב (ובשמואל) 'נכון' [שמואל ב ו,ו: ויבאו עד גרן **נכון**, וישלח עזה אל ארון האלקים ויאחז בו כי שמטו הבקר]!?

אמר רבי יוחנן: בתחלה 'כידון' (כשבא הארון שם - נעשה להם ככידון ההורג: שהרג עוזא), ולבסוף (לאחר שנשתהה שם ששה חדשים בבית עובד אדום) 'נכון' (נעשה נכון: שהכין את ביתו, דכתיב (שמואל ב ו,יא) ויברך ה' את עובד אדום: אשתו של עובד אדום ושמנה כלותיה ילדו ששה ששה בכרס אחד, והיינו דכתיב 'פעלתי השמיני כי ברכו אלהי' (דה"א כו,ה) וכתיב אחר כך (פסוק ח) ששים ושנים לעובד אדום;

ושמעתי בשם ר' מנחם בר' חלבו: גורן נכון הוא גורן ארונה היבוסי, ואם כן הוא - הכי גרסינן: בתחילה נכון ולבסוף כידון על שם המזבח שתחילתו בנוי וסופו חרב, ו'כידון' - לשון שבר וחורבן הוא, כמו 'יראו עיניו כידו' (איוב כא,ב)).

[תוספתא סוטה פ"ח ה"ו [ליברמן]] '*נמצאת* (סיפא דברייתא דלעיל הוא, אלא משום דתנא בה 'ועל דבר זה נענש עוזא' - אפסקיה בכל הני) *אתה אומר: שלשה מיני אבנים היו:*

*אחד שהקים משה בארץ מואב* (שהעמיד משה בעבר הירדן בערבות מואב; ותנא דברייתא - כי קאי בארץ כנען - קרי 'עבר המזרח' – 'עבר הירדן'; וכי קאי בערבות מואב או בשאר המסעות - קרי ארץ כנען 'עבר הירדן', והוא עבר המערבי)

שנאמר (דברים א,ה) בעבר הירדן בארץ מואב הואיל משה באר [את התורה הזאת לאמר], ולהלן הוא אומר (דברים כז,ג) וכתבת עליהן את כל דברי התורה הזאת [בעברך, למען אשר תבא אל הארץ אשר ה' אלקיך נתן לך, ארץ זבת חלב ודבש, כאשר דבר ה' אלקי אבתיך לך; ובהמשך: דברים כז,ח: וכתבת על האבנים את כל דברי התורה הזאת באר היטב], ואתיא 'באר' 'באר';

*ואחד שהקים יהושע בתוך הירדן,*

שנאמר (יהושע ד,ט) ושתים עשרה אבנים הקים יהושע בתוך הירדן [תחת מצב רגלי הכהנים נשאי ארון הברית ויהיו שם עד היום הזה],

*ואחד שהקים בגלגל* (לאחר שבנו מהן המזבח בהר עיבל - קיפלום והביאום לגלגל וקבעום שם),

שנאמר (יהושע ד,כ) ואת שתים עשרה האבנים האלה אשר לקחו [מן הירדן הקים יהושע בגלגל].

תנו רבנן: '*כיצד כתבו ישראל את התורה* (על המזבח בהר עיבל)*?*

[תוספתא סוטה פ"ח ה"ו [ליברמן]] *רבי יהודה אומר: על גבי אבנים כתבוה, שנאמר* (דברים כז,ח) *וכתבת על האבנים את כל דברי התורה הזאת* [באר היטב]*, ואחר כך סדו אותן בסיד.*

*אמר לו רבי שמעון: לדבריך היאך למדו אומות ~~<של אותו הזמן>~~* (העתיקות) *תורה* (הלא לא נצטוו לכותבה בשבעים לשון אלא לבא וללמדה כל הרוצה, שלא יהא פתחון פה לאותם האומות לומר 'לא היה לנו מהיכן ללומדה')*?*

*אמר לו: בינה יתירה נתן בהם הקב"ה ושיגרו נוטירין* (סופרים שלהם והם קורין אותן 'נוטירין') *שלהן וקילפו את הסיד והשיאוה* (והעתיקוה, כלומר: נטלוה משם על ידי העתקה)*, ועל דבר זה נתחתם גזר דינם לבאר שחת, שהיה להן ללמד ולא למדו.*

[תוספתא סוטה פ"ח ה"ז [ליברמן]] *רבי שמעון אומר: על גבי סיד כתבוה; וכתבו להן למטה* (בסוף הדף)(דברים כ,יח) *למען אשר לא ילמדו אתכם לעשות ככל* [תועבתם אשר עשו לאלהיהם וחטאתם לה' אלקיכם] *- הא למדת שאם היו חוזרין בתשובה היו מקבלין אותן* (לעיל מיניה (פסוק יז) כתיב 'כי החרם תחרימם', ודבר זה כתבו למטה, להודיע לשבעה אומות היושבים חוץ מגבולי ישראל שלא נצטוו להחרימם, אלא אותן שבתוך גבולם נצטוו להחרים, כדי שלא ילמדו אותנו מעשיהם המקולקלים; אבל אתם היושבים חוצה לה - אם אתם חוזרין בתשובה - נקבל אתכם, ושבתוכה אין מקבלין, שמחמת יראה עושין; והכי גרסינן לה בהדיא בתוספתא (פ"ח): '*אם אתם חוזרין בכם אנו מקבלים אתכם*').

אמר רבא בר שילא: מאי טעמא דרבי שמעון (דאמר על גבי סיד כתבוה)? - דכתיב (ישעיהו לג,יב) והיו עמים משרפות סיד [קוצים כסוחים באש יצתו] - על עסקי סיד (שהתורה נכתבה עליו, והיתה מגולה לפניהם ולא למדוה);

ורבי יהודה?

כי סיד: מה סיד אין לו תקנה אלא שריפה - אף אומות העולם אין להם תקנה אלא שריפה (גיהנם; שכל זמן שאין מתגיירין והם קרויין 'עמים' - אין חלקם אלא משרפות הסיד).

כמאן אזלא הא דתניא '[דברים כא,י: כי תצא למלחמה על איביך ונתנו ה' אלקיך בידך] *ושבית שביו - לרבות כנענים שבחוצה לארץ שאם חוזרין בתשובה מקבלין אותן* (דקרא - בחוץ לארץ כתיב: 'כי תצא למלחמה' - מארץ לחוצה לארץ, והכי תניא בספרי [ספרי דברים פסקא ריא]: *'כי תצא למלחמה' - במלחמת הרשות הכתוב מדבר*, ד'כי תצא' משמע: כשתעלה על דעתך לצאת, *'ושבית שביו' - לרבות כנענים שבתוכה*; בא הכתוב להתיר כנענים שבחוצה לארץ ולקיים מהם יפת תואר, שלא יהיו בכלל 'לא תחיה כל נשמה', דהאי 'ושבית' קרא יתירא הוא)?

(סוטה לו,א)

כמאן? - כרבי שמעון (דאמר שכתב להם שיחזרו בתשובה ויקבלום; אלמא לא היו העומדין חוץ לגבולין בכלל 'לא תחיה כל נשמה'; אבל לרבי יהודה - כולן בכלל 'לא תחיה').

בא וראה כמה נסים נעשו באותו היום: עברו ישראל את הירדן ובאו להר גריזים ולהר עיבל - יתר מששים מיל; ואין כל בריה יכולה לעמוד בפניהם, וכל העומד בפניהם מיד נתרז (מתקלקל מרעי), שנאמר (שמות כג,כז) את אימתי אשלח לפניך והמותי (לשון מהומה ועירבוב הגוף ומה שבתוכו) את כל העם אשר תבא בהם [ונתתי את כל איביך אליך ערף], ואומר (שמות טו,טז) תפול עליהם אימתה ופחד [בגדל זרועך ידמו כאבן] עד יעבר עמך ה' [עד יעבר עם זו קנית] - זו ביאה ראשונה (בימי יהושע); 'עד יעבר עם זו קנית' - זו ביאה שניה (בימי עזרא); אמור מעתה: ראויין היו ישראל לעשות להם נס (לעלות בזרוע, ולא יהיו משתעבדים למלכות) בביאה שניה כביאה ראשונה, אלא שגרם החטא (אלא שגרם חטאם של ישראל בימי בית ראשון, ונגזר עליהם שלא יעלו אלא ברשות, כדכתיב 'מי בכם מכל עמו' (עזרא א,ג));

ואחר כך הביאו את האבנים ובנו את המזבח וסדוהו בסיד וכתבו עליהם את כל דברי התורה בשבעים לשון, שנאמר [דברים כז,ח: וכתבת על האבנים, את כל דברי התורה הזאת] באר היטב;

והעלו עולות ושלמים (שכך נצטוו באותה פרשה 'אבנים שלמות תבנה וגו' וזבחת שלמים וגו' [דברים כז,ו-ז]), ואכלו ושתו ושמחו וברכו וקללו וקיפלו את האבנים ובאו ולנו בגלגל, שנאמר [יהושע ד,ג: וצוו אותם לאמר: שאו לכם מזה מתוך הירדן ממצב רגלי הכהנים הכין שתים עשרה אבנים] והעברתם אותם עמכם והנחתם אותם במלון [אשר תלינו בו הלילה]; יכול בכל מלון ומלון? תלמוד לומר 'אשר תלינו בו הלילה', וכתיב (יהושע ד,כ) ואת שתים עשרה האבנים האלה אשר לקחו [מן הירדן הקים יהושע בגלגל].

תנא: '*צרעה לא עברה עמהם*'.

ולא? והא כתיב (שמות כג,כח) ושלחתי את הצרעה לפניך [וגרשה את החוי את הכנעני ואת החתי מלפניך]?

אמר רבי שמעון בן לקיש: על שפת ירדן עמדה וזרקה בהן מרה וסימתה עיניהן מלמעלה וסירסתן מלמטה, שנאמר (עמוס ב,ט) ואנכי השמדתי את האמורי מפניהם אשר כגובה ארזים גבהו וחסון הוא כאלונים ואשמיד פריו ממעל (עיניו) ושרשיו מתחת (סירוס).

רב פפא אמר: שתי צרעות הואי: חדא דמשה וחדא דיהושע; דמשה לא עבר, דיהושע עבר!

ששה שבטים עלו לראש הר גריזים [וששה שבטים עלו לראש הר עיבל והכהנים והלוים והארון עומדים למטה באמצע; הכהנים מקיפין את הארון, והלוים את הכהנים, וכל ישראל מכאן ומכאן, שנאמר (יהושע ח,לג) וכל ישראל וזקניו ושוטריו ושופטיו עומדים מזה ומזה לארון]:

מאי 'והחציו'? [יהושע ח,לג: וכל ישראל וזקניו ושטרים ושפטיו עמדים מזה ומזה לארון נגד הכהנים הלוים נשאי ארון ברית יהוה, כגר כאזרח: חציו אל מול הר גרזים **והחציו** אל מול הר עיבל כאשר צוה משה עבד ה' לברך את העם ישראל בראשנה] (ביהושע הכי כתיב בהאי קרא דמתניתין: למה לי למיכתב 'והחציו' דמשמע או חציו המיוחד או חציו הנזכר במקום אחר)?

אמר רב כהנא: כדרך שחלוקין (השבטים) כאן (בהר גריזים והר עיבל, כדכתיב (דברים כז,יב) אלה יעמדו לברך את העם וגו' (דברים כז,יג) ואלה יעמדו על הקללה) - כך חלוקין באבני אפוד (שאמור בהן [שמות כח,י] 'ששה משמותם וגו': הנך ששה דהר גריזים כתובים על האחת, וששה דהר עיבל כתובין על השנית, והיינו דכתיב ו**ה**חציו: אותו חציו החקוק באחת מן האבנים).

מיתיבי: '*שתי אבנים טובות היו לו לכהן גדול על כתיפיו, אחת מכאן ואחת מכאן, ושמות שנים עשר שבטים כתוב עליהם: ששה על אבן זו, וששה על אבן זו, שנאמר* (שמות כח,י) ששה משמותם על האבן האחת ואת שמות הששה הנותריםעל האבן השנית כתולדותם] - השנית כתולדותם (כסדר לידתן: ששה האחרונים כסדרן: גד ואשר יששכר וזבולן יוסף ובנימין - זהו סדר לידתן) ולא ראשונה כתולדותם, מפני שיהודה מוקדם (וששה ראשונים נכתבו בה יהודה ראובן שמעון ולוי דן ונפתלי כסדר לידתן חוץ מיהודה); וחמשים אותיות היו עשרים וחמש על אבן זו ועשרים וחמש על אבן זו. (לקמן פריך: ששה אחרונים עשרים וארבע הוא דהוו!?)

רבי חנינא בן גמליאל אומר:

(סוטה לו,ב)

לא כדרך שחלוקין בחומש הפקודים (כלומר: לא כדרך שסדורים בחומש הפקודים - הוא ספר 'וידבר' - שנסדרו בראשו: אלה שמות האנשים אשר יעמדו [אתכם...] (במדבר א,ה)) חלוקין באבני אפוד, אלא כדרך שחלוקין בחומש שני (בתחילת ו'אלה שמות'); כיצד? בני לאה כסידרן (ראובן שמעון לוי ויהודה ויששכר וזבולון באחד מהן), בני רחל אחד מכאן ואחד מכאן, ובני שפחות באמצע (בנימין דן ונפתלי גד ואשר ויוסף);

ואלא מאי אני מקיים 'כתולדותם' (הואיל ולא כדרך לידתן נסדרו)?

כשמותן שקרא להן אביהן, ולא כשמות שקרא להן משה: 'ראובן' ולא 'ראובני', 'שמעון' ולא 'שמעוני', 'דן' ולא 'הדני', 'גד' ולא 'הגדי';

תיובתא דרב כהנא! (דלכולי עלמא אין זה סדר הר גריזים והר עיבל, דאילו סדר הר גריזים: שמעון ולוי ויהודה יששכר ויוסף ובנימין, ודהר עיבל ראובן גד ואשר וזבולון דן ונפתלי)

תיובתא.

ואלא מאי 'והחציו'?

תנא: '*חציו של מול הר גריזים מרובה מחציו של הר עיבל* (והיינו דקאמר 'והחציו אל מול הר עיבל': החציו = ממועט שבחציו) *מפני שלוי למטה* (זקני כהונה ולויה היו עם הארון בין שני ההרים כדלקמן).

אדרבה! מפני שלוי למטה (כל שכן) בצרי להו (חציו של הר גריזים, שהרי שבט לוי מהן היה)!

הכי קאמר: אף על פי שלוי למטה - בני יוסף עמהם (ומרובין היו), שנאמר (יהושע יז,יד) וידברו בני יוסף את יהושע לאמר מדוע נתתה לי נחלה גורל אחד וחבל אחד (סופו דקרא:) ואני עם רב [עד אשר עד כה ברכני ה'], (יהושע יז,טו) ויאמר אליהם יהושע אם עם רב אתה עלה לך היערה [ובראת לך שם בארץ הפרזי והרפאים כי אץ לך הר אפרים] - אמר להן: לכו והחבאו עצמכם ביערים שלא תשלוט בכם עין הרע.

אמרו ליה: זרעיה דיוסף לא שלטא ביה עינא בישא, דכתיב (בראשית מט,כב) בן פורת יוסף בן פורת עלי עין [בנות צעדה עלי שור], ואמר רבי אבהו: אל תהי קורא 'עֲלֵי עין' אלא עולי עין (עולין על העין, ואין העין עולה עליהם).

רבי יוסי ברבי חנינא אמר: מהכא: [בראשית מח,טז: המלאך הגאל אתי מכל רע יברך את הנערים ויקרא בהם שמי ושם אבתי אברהם ויצחק] וידגו לרוב בקרב הארץ (כן ברכן יעקב למנשה ואפרים) - מה דגים שבים מים מכסין עליהן ואין העין שולטת בהן - אף זרעו של יוסף אין העין שולטת בהן.

הני חמשים אותיות - חמשים נכי חדא הויין (אאבן השניה קאי)!?

אמר רבי יצחק: יוסף הוסיפו לו אות אחת, שנאמר (תהלים פא,ו) עדות ביהוסף שמו בצאתו על ארץ מצרים [שפת לא ידעתי אשמע].

מתקיף לה רב נחמן בר יצחק: 'כתולדותם' בעינן (כשמות אשר קרא להם אביהם)! אלא: כל התורה כולה 'בנימן' כתיב, והכא 'בנימין' שלם, כדכתיב [בראשית לה,יח: ויהי בצאת נפשה כי מתה ותקרא שמו בן אוני] ואביו קרא לו בנימין'.

אמר רב חנא בר ביזנא אמר רבי שמעון חסידא: יוסף שקידש שם שמים בסתר (שנתייחד עם הערוה והעמיד על עצמו וכבש את יצרו) - הוסיפו עליו אות אחת משמו של הקב"ה; יהודה - שקידש שם שמים בפרהסיא (על הים, כדלקמן) - נקרא כולו על שמו של הקב"ה (שם בן ארבעה אותיות כלול בשמו של יהודה).

יוסף מאי היא?

דכתיב (בראשית לט,יא) ויהי כהיום הזה ויבא הביתה לעשות מלאכתו [ואין איש מאנשי הבית שם בבית] - אמר רבי יוחנן: מלמד ששניהם לדבר עבירה (והאי 'מלאכתו' - תשמיש) נתכוונו;

'ויבא הביתה לעשות מלאכתו': רב ושמואל: חד אמר לעשות מלאכתו ממש (מלאכה), וחד אמר לעשות צרכיו (תשמיש) נכנס.

'ואין איש מאנשי הבית וגו' - אפשר בית גדול כביתו של אותו רשע לא היה בו איש?

תנא דבי רבי ישמעאל: '*אותו היום יום חגם היה, והלכו כולן לבית עבודת כוכבים שלהם, והיא אמרה להן חולה היא; אמרה: אין לי יום שניזקק לי יוסף כיום הזה!*

(בראשית לט,יב) ותתפשהו בבגדו לאמר [שכבה עמי ויעזב בגדו בידה וינס ויצא החוצה]; באותה שעה באתה דיוקנו של אביו ונראתה לו בחלון, אמר לו: יוסף! עתידין אחיך שיכתבו על אבני אפוד ואתה ביניהם, רצונך שימחה שמך מביניהם ותקרא רועה זונות, דכתיב [משלי כט,ג: איש אהב חכמה ישמח אביו] ורועה זונות יאבד הון (שם טוב, שהוא יקר מכל הון); מיד (בראשית מט,כד) ותשב באיתן קשתו [ויפזו זרעי ידיו; מידי אביר יעקב משם רעה אבן ישראל] (קשתו - שכבת זרעו, על שם שיורה כחץ) ; אמר רבי יוחנן משום רבי מאיר: '*ששבה קשתו לאיתנו*';

'ויפוזו (לשון 'ויפוצו', שהזיי"ן והצד"י מתחלפין כמו 'זעקת' – 'צעקת') זרועי ידיו' - נעץ ידיו בקרקע (שנעץ אצבעותיו בקרקע ונסמך עליהן כדי שיתייסר ויטרד בצערו ויעבור תוקף יצרו) ויצאה שכבת זרעו מבין ציפורני ידיו;

'מידי אביר יעקב' - מי גרם לו שיחקק על אבני אפוד? - אלא אביר יעקב (מידי אבירותיו של יעקב, משם זכה להיות רועה, ומשם זכה להיות באבן מאבני ישראל);

'משם רועה אבן ישראל' - משם זכה ונעשה רועה, שנאמר (כלפי שכינה נאמר) (תהלים פ,ב) רועה ישראל האזינה, נוהג כצאן יוסף [ישב הכרובים הופיעה] (קרי 'כצאן יוסף' - המנהיגים כצאנו של יוסף, אלמא מיקרו ישראל צאנו של יוסף, והוא הרועה).

תניא: '*היה ראוי יוסף לצאת ממנו י"ב שבטים כדרך שיצאו מיעקב אביו, שנאמר* (בראשית לז,ב) *אלה תולדות יעקב יוסף* [בן שבע עשרה שנה היה רעה את אחיו בצאן, והוא נער את בני בלהה ואת בני זלפה נשי אביו, ויבא יוסף את דבתם רעה אל אביהם] (תולדות שיצאו מיעקב - כנגדן ראוי לצאת מיוסף)*, אלא שיצא שכבת זרעו מבין ציפורני ידיו; ואף על פי כן יצאו מבנימין אחיו* (אותן עשרה שפיחתו מיוסף בעשר אצבעותיו)*, וכולן נקראו על שמו, שנאמר* (בראשית מו,כא) *ובני בנימין בלע ובכר ואשבל* [גרא ונעמן אחי וראש מפים וחפים וארד]: 'בלע' - שנבלע בין האומות, ו'בכר' - בכור לאמו היה, ו'אשבל' - ששבאו אל, 'גרא' - שגר באכסניות (באכסניא. בארץ נכריה), ו'נעמן' - שנעים ביותר, 'אחי' ו'ראש': אחי הוא וראשי הוא, 'מופים' (מפורש במדרש רבי תנחומא: שהיה פיו כפי יעקב אבינו בהלכות שקיבל משם ועבר), ו'חופים': הוא לא ראה בחופתי ואני לא ראיתי בחופתו; ו'ארד' - שירד לבין אומות העולם; איכא דאמרי ו'ארד' - שפניו דומין לוורד.

אמר רבי חייא בר אבא אמר רבי יוחנן: בשעה שאמר לו פרעה ליוסף [בראשית מא,מד: ויאמר פרעה אל יוסף: אני פרעה] ובלעדיך לא ירים איש את ידו [ואת רגלו בכל ארץ מצרים] - אמרו איצטגניני (אצטגנינות: חכמים וחוֹזִים בכוכבים ויודעים בחכמת המזלות) פרעה: עבד שלקחו רבו בעשרים כסף תמשילהו עלינו?

אמר להן: גנוני מלכות אני רואה בו (גווני מלכות בחכמה, גבורה ויופי).

אמרו לו: אם כן, יהא יודע בשבעים לשון? בא גבריאל ולימדו שבעים לשון; לא הוה קגמר - הוסיף לו אות אחת משמו של הקב"ה ולמד, שנאמר (תהלים פא,ו) עדות ביהוסף שמו בצאתו על ארץ מצרים (סיפיה דקרא: 'שפת לא ידעתי אשמע');

ולמחר - כל לישנא דאישתעי פרעה - בהדיה אהדר ליה; אישתעי איהו בלשון הקדש - לא הוה קא ידע [פרעה] מאי הוה אמר, אמר ליה: אגמרי! אגמריה - ולא גמר.

אמר ליה: אישתבע לי דלא מגלית! אישתבע לו. כי אמר ליה (בראשית נ,ה) אבי השביעני לאמור [הנה אנכי מת בקברי אשר כריתי לי בארץ כנען - שמה תקברני; ועתה אעלה נא ואקברה את אבי ואשובה] - אמר ליה: זיל איתשיל אשבועתך (השאל לחכמים שיתירוה לך)! אמר ליה: ואיתשלי נמי אדידך?!

ואף על גב דלא ניחא ליה – [בראשית נ,ו] ויאמר פרעה: עלה וקבור את אביך כאשר השביעך.

'*יהודה*' - מאי היא?

דתניא: '*היה רבי מאיר אומר: כשעמדו ישראל על הים, היו שבטים מנצחים זה עם זה: זה אומר "אני יורד תחלה לים" וזה אומר "אני יורד תחלה לים" - קפץ*

(סוטה לז,א)

*שבטו של בנימין וירד לים תחילה, שנאמר* (תהלים סח,כח) שם בנימ~~י~~ן צעיר רודם [שרי יהודה רגמתם, שרי זבלון שרי נפתלי] *אל תקרי 'רודם' אלא 'רד ים', והיו שרי יהודה רוגמים אותם, שנאמר 'שרי יהודה רגמתם', לפיכך זכה בנימין הצדיק ונעשה אושפיזכן לגבורה* (שבית קדשי הקדשים בנוי בחלקו)*, שנאמר* [דברים לג,יב: לבנימן אמר: ידיד ה' ישכן לבטח עליו חפף עליו כל היום] *ובין כתפיו שכן;*

*אמר לו רבי יהודה: לא כך היה מעשה, אלא: זה אומר "אין אני יורד תחילה לים" וזה אומר "אין אני יורד תחילה לים" קפץ נחשון בן עמינדב וירד לים תחילה, שנאמר* (הושע יב,א) *סבבוני בכחש אפרים* (שיראו לסמוך עליו וכחשו באמונתם) *ובמרמה בית ישראל ויהודה עוד רָד עִם אֵל* [ועִם קדושים נֶאֱמָן] ('רד עם אל' - שבטח בהקב"ה)*, ועליו מפרש בקבלה* (תהלים סט,ב) *הושיעני אלהים כי באו מים עד נפש* (פסוק ג) *טָבַעְתִּי בִּיוֵן מְצוּלָה וְאֵין מָעֳמָד* [בָּאתִי בְמַעֲמַקֵּי מַיִם וְשִׁבֹּלֶת שְׁטָפָתְנִי] (תהלים סט,טז) *אַל תִּשְׁטְפֵנִי שִׁבֹּלֶת מַיִם וְאַל תִּבְלָעֵנִי מְצוּלָה* [וְאַל תֶּאְטַר עָלַי בְּאֵר פִּיהָ]*;*

*באותה שעה היה משה מאריך בתפלה; אמר לו הקב"ה: ידידיי טובעים בים ואתה מאריך בתפלה לפני!?*

*אמר לפניו: רבונו של עולם - ומה בידי לעשות?*

*אמר לו* [שמות יד,טו: ויאמר ה' אל משה: מה תצעק אלי] *דבר אל בני ישראל ויסעו* (שמות יד,טז) *ואתה הרם את מטך ונטה את ידך* [על הים ובקעהו; ויבאו בני ישראל בתוך הים ביבשה] *- לפיכך זכה יהודה לעשות ממשלה בישראל, שנאמר* [תהלים קיד,א: בצאת ישראל ממצרים בית יעקב מעם לעז] (פסוק ב) *היתה יהודה לקדשו ישראל ממשלותיו - מה טעם 'היתה יהודה לקדשו' ו'ישראל ממשלותיו'* (דיהודה שנתקדש למשול בהן)*? - משום דהים ראה וינוס* [הירדן יסב לאחור] (פסוק ג).

תניא: '*רבי אליעזר בן יעקב אומר: אי אפשר לומר לוי למטה, שכבר נאמר למעלה* (משה כתב בתורה [דברים כז,יב] אלה יעמדו לברך [את העם על הר גריזים] 'שמעון ולוי ויהודה')*, ואי אפשר לומר למעלה, שכבר נאמר למטה* (בספר יהושע (ח,לג), כדכתיב: 'וכל ישראל וזקניו [ושטרים ושפטיו] עומדים מזה ומזה לארון נגד הכהנים והלוים [נשאי ארון ברית ה' כגר כאזרח חציו אל מול הר גרזים, והחציו אל מול הר עיבל, כאשר צוה משה עבד ה' לברך את העם ישראל בראשנה] - אלמא כהנים ולוים למטה היו)*!? הא כיצד? - זקני כהונה ולויה למטה, והשאר למעלה;*

*רבי יאשיה אומר: כל הראוי לשרת* (לשאת את הארון, דהיינו מבן שלשים ועד בן חמשים) *למטה* (אצל הארון)*, והשאר למעלה. רבי אומר: אלו ואלו* (ישראל ולוים) *למטה הן עומדים* (כדכתיב בספר יהושע)*;*

*הפכו פניהם כלפי הר גריזים - ופתחו בברכה, כלפי הר עיבל -ופתחו בקללה.*

מאי 'על' ([דברים יא,כט: ונתתה את הברכה] **על** הר גריזים ו**על** הר עיבל שכתב משה בתורה)?

על = בסמוך (כדמפרש ואזיל: ), כדתניא: '(ויקרא כד,ז) *ונתת על המערכת לבונה זכה* [והיתה ללחם לאזכרה אשה לה']*: רבי אומר: על = בסמוך* (שהיה מושיב שני בזיכי לבונה בין שני הסדרים)*; אתה אומר 'על' = בסמוך או אינו אלא על ממש? - כשהוא אומר* [שמות מ,ג: ושמת שם את ארון העדות] *וסכות על הארון* [את הפרכת] *- הוי אומר על = בסמוך* (על כרחך לאו על ממש, דהאי מחיצה הואי פרוכת,ולא היה סכך).

הפכו פניהם כלפי הר גריזים ופתחו בברכה [: "ברוך האיש אשר לא יעשה פסל ומסכה" - ואלו ואלו עונין אמן;

הפכו פניהם כלפי הר עיבל ופתחו בקללה: (דברים כז,טו) ארור האיש אשר יעשה פסל ומסכה]:

תנו רבנן [תוספתא סוטה פ"ח ה"י [ליברמן]]: '*ברוך בכלל ברוך בפרט, ארור בכלל ארור בפרט* (כל הברכות והקללות נאמרו בהר גריזים ובהר עיבל בכלל ופרט: 'ברוך אשר יקים את דברי התורה הזאת', 'ארור אשר לא יקים' - הרי בכלל, וכל אחת ואחת בפרט ברוך וארור: 'ברוך אשר לא יעשה פסל ומסכה', 'ארור אשר יעשה פסל ומסכה', וכן כולן) *ללמוד וללמד לשמור ולעשות - הרי*

(סוטה לז,ב)

*ארבע* (כל המצות כולן טעונות ארבעה אלה: [דברים ה,א] 'ולמדתם אותם – ושמרתם - לעשותם', וכתיב 'ולמדתם אותם את בניכם וגו' [דברים יא,יט] - הרי כאן ארבע מצות לכל מצוה, ועל ארבעתן נמסרו ארור וברוך בכלל ופרט: 'ברוך אשר ילמדו' 'ארור אשר לא ילמדו' וכן ללמד וכן לשמור וכן לעשות - בכל אחד ארבע בריתות: ברית לברוך בכלל, ברית לברוך בפרט, ברית לארור בכלל, ברית לארור בפרט)*; ארבע וארבע* (ארבע בריתות ללמוד, וארבע ללמד) *- הרי שמונה; שמונה ושמונה* (הא איכא עוד שמנה: לשמור ולעשות) *הרי שש עשרה;*

*וכן בסיני* (כשנאמרו כל המצות למשה - נתנו כולן בארור וברוך בכלל ופרט)*, וכן בערבות מואב* (כשאמרה לישראל, כדכתיב (דברים א,ה) בעבר הירדן בארץ מואב הואיל משה [באר את התורה] וגו')*, שנאמר:* (דברים כח,סט) *אלה דברי הברית אשר צוה ה' את משה* [לכרת את בני ישראל בארץ מואב מלבד הברית אשר כרת אתם בחרב](בתר קללות וברכות כתיב מלבד הברית וגו' אלמא כברית ערבות מואב בברכות וקללות - כך ברית בחורב, דהר גריזים ודהר עיבל לא איצטריך לאתויי קרא, דעלה קאי ובה איירי)*, [וכתיב* (דברים כט,ח) ושמרתם את דברי הברית הזאת [ועשיתם אתם למען תשכילו את כל אשר תעשון]('ושמרתם את דברי הברית הזאת' - לא גרס ליה הכא) *נמצא מ"ח בריתות על כל מצוה ומצוה* (לכל אחד מישראל: שש עשרה תלתא זימני - מ"ח הוי)*;*

[תוספתא סוטה פ"ח ה"יא [ליברמן]] *רבי שמעון מוציא הר גריזים והר עיבל* (לפי שלא אמר יהושע עליהן כל התורה אלא מצות שבפרשה) *ומכניס אהל מועד שבמדבר* (שלאחר שהוקם המשכן נדבר הקב"ה עם משה בישוב ולמדו כל התורה כדכתיב וידבר ה' אליו מאהל מועד לאמר (ויקרא א,א))';

ובפלוגתא דהני תנאי, דתניא: '*רבי ישמעאל אומר: כללות נאמרו בסיני* (בסתם נאמרה תורה בסיני ולא נתפרשה לו, כגון בסיני נאמר (שמות כ,כ) 'וזבחת עליו את עולותיך ואת שלמיך' ולא פירש מתן דמים כיצד הקטרת אימורים והפשט ונתוח וכליל של עולה) *ופרטות באהל מועד* (ובספר ויקרא באהל מועד פירשה)*;*

*רבי עקיבא אומר: כללות ופרטות נאמרו בסיני, ונשנו באהל מועד, ונשתלשו בערבות מואב* (מפי משה לישראל; תנא קמא סבירא ליה כרבי ישמעאל, הלכך הר סיני ואהל מועד חדא היא, ורבי שמעון סבירא ליה כרבי עקיבא, הלכך תרי נינהו)*, ואין לך כל דבר מצוה ומצוה שכתובה בתורה שלא נכרתו עליה ארבעים ושמנה בריתות;* [תוספתא סוטה פ"ח ה"יא [ליברמן]] *רבי שמעון בן יהודה איש כפר עכו אמר משום רבי שמעון: אין לך מצוה ומצוה שכתובה בתורה שלא נכרתו עליה ארבעים ושמנה בריתות של שש מאות אלף ושלשת אלפים וחמש מאות וחמשים!*

(הכי גרסינן בתוספתא (פ"ח ע"ש): '*אמר רבי: לדברי ר"ש בן יהודה אין לנו כל מצוה ומצוה שלא נכרתו עליה מ"ח בריתות של שש מאות אלף ושלשת אלפים וחמש מאות וחמשים ויש בכל אחת שש מאות אלף ושלשת אלפים חמש מאות וחמשים*'.)

*אמר רבי: לדברי רבי שמעון בן יהודה איש כפר עכו שאמר משום רבי שמעון, אין לך כל מצוה ומצוה שבתורה שלא נכרתו עליה ארבעים ושמנה בריתות* (לכל אחד) *של שש מאות אלף ושלשת אלפים וחמש מאות וחמשים* (כמנין שהיו (בסיני) [במדבר] שכל אחד נעשה ערב על כל אחיו) *נמצא לכל אחד ואחד מישראל שש מאות אלף ושלשת אלפים וחמש מאות וחמשים*'.

מאי בינייהו (מאי מוסיף רבי ובמאי פליגי)?

אמר רב משרשיא: ערבא וערבא דערבא איכא בינייהו (אם נעשה כל אחד ערב על ערבותו של חבירו או לא:

רבי שמעון בן יהודה סבר: לא נעשה כל אחד ערב על חבירו, אלא שישמרו את המצות; נמצא כל אחד ואחד ערב על מ"ח בריתות של כל אחד ואחד, אבל לא נעשה כל אחד ואחד ערב על ערבות של חבירו אלא על חובתו של חבירו; ואתא רבי למימר: לדברי רבי שמעון שבא למנות את בריתות הערבות - יש לו למנות ארבעים ושמנה בריתות של ששים ריבוא לכל אחד, ובכל אחד האלה - יש ששים ריבוא, שכולם נתערבו זה בזה על חובותם ועל ערבותם, נמצא כל אחד מקבל עליו ערבות של ששים ריבוא בשביל חובות של חבירו, וכל אחד מששים ריבוא הללו קבל עליו בריתות ששים ריבוא בשביל ערבות שנתערבו אחיו על חביריהם, וזה קבל עליו אף ערבות של ערבים).

דרש רבי יהודה בן נחמני, מתורגמניה דרבי שמעון בן לקיש: כל הפרשה כולה (של הר גריזים) לא נאמרה אלא בנואף ונואפת: (דברים כז,טו) ארור האיש אשר יעשה פסל ומסכה [תועבת ה' מעשה ידי חרש ושם בסתר, וענו כל העם ואמרו אמן] – ב'ארור' סגי ליה (בתמיה: כופר בעיקר הוא וסגי ליה ב'ארור')? - אלא זה הבא על הערוה (אשת איש) והוליד בן (ממזר; ומתוך בושתו שאסור לבא בקהל ואינו מוצא אשה) והלך (הוא הולך) לבין עובדי כוכבים ועבד עבודת כוכבים - ארורין אביו ואמו של זה שכך גרמו לו (שעשאוהו לעבוד פסל ומסכה;

וכן דורש את כולן, כל אחת לפי פשטה: אותו של עריות - כגון שוכב עם חותנתו ואשת אביו ואם אחותו - כולם באשת איש, ולמיקם בתרי ארורי;

'שוכב עם כל בהמה' [דברים כז,כא] - אשת איש, שעשתה מעשה בהמה, שמנאפת;

'מקלה אביו ואמו' [דברים כז,טז] - הבא על אשת איש מזלזל באביו ובאמו, שגידלו גידולין רעים בביתם;

'משגה עור' [דברים כז,יח] - מפתה אשת איש שהיא סומא בדבר, ואינה יודעת עונשו;

כמוהו 'משיג גבול רעהו': בא על אשתו, הרי הוא השיג גבול;

'מכה רעהו בסתר' [דברים כז,כד] - גורם לו בלחש סתריו שתמות בבדיקת מים המרים;

'לוקח שוחד להכות נפש': לוקח שוחד להיות עוקב אחר המנאף ולפתות לו אשת איש וגורם לו מיתה;

'מטה משפט גר יתום' [דברים כז,יט] - איני יודע לדורשו.)

תנו רבנן: '[דברים יא,כט: והיה כי יביאך ה' אלקיך אל הארץ אשר אתה בא שמה לרשתה] *ונתת את הברכה על הר גריזים ואת הקללה* [על הר עיבל] *- מה תלמוד לומר? אם ללמד שתהא ברכה על הר גריזים וקללה על הר עיבל - הרי כבר נאמר* (דברים כז,יב) *אלה יעמדו לברך את העם על הר גריזים* [בעברכם את הירדן: שמעון ולוי ויהודה ויששכר ויוסף ובנימן]*, וכתיב* (דברים כז,יג) *ואלה יעמדו על הקללה בהר עיבל* [ראובן גד ואשר, וזבולן דן ונפתלי]*!? - אלא להקדים ברכה לקללה;*

*יכול יהיו כל הברכות קודמות לקללות* (שיגמרו כל הברכות תחילה עד 'ברוך אשר יקים וגו' ואחר כך יפתחו בקללה)*? - תלמוד לומר 'ברכה וקללה' - ברכה אחת קודמת לקללה ואין כל הברכות קודמות לקללות, ולהקיש ברכה לקללה, לומר לך: מה קללה בלוים - אף ברכה בלוים, ומה קללה בקול רם - אף ברכה בקול רם, ומה קללה בלשון הקודש* (כדילפינן קול קול ממשה) *- אף ברכה בלשון הקודש, ומה קללה בכלל ופרט - אף ברכה בכלל ופרט, ומה קללה אלו ואלו עונין ואומרים אמן - אף ברכה אלו ואלו עונין ואומרים אמן*'.

#### במדבר פרק ו

(פסוק כב) וַיְדַבֵּר ה' אֶל מֹשֶׁה לֵּאמֹר:

(פסוק כג) דַּבֵּר אֶל אַהֲרֹן וְאֶל בָּנָיו לֵאמֹר כֹּה תְבָרֲכוּ אֶת בְּנֵי יִשְׂרָאֵל אָמוֹר לָהֶם: ס

(פסוק כד) יְבָרֶכְךָ ה' וְיִשְׁמְרֶךָ: ס

(פסוק כה) יָאֵר ה' פָּנָיו אֵלֶיךָ וִיחֻנֶּךָּ: ס

(פסוק כו) יִשָּׂא ה' פָּנָיו אֵלֶיךָ וְיָשֵׂם לְךָ שָׁלוֹם: ס

(פסוק כז) וְשָׂמוּ אֶת שְׁמִי עַל בְּנֵי יִשְׂרָאֵל וַאֲנִי אֲבָרֲכֵם: פ

משנה:

ברכת כהנים - כיצד?

במדינה אומר אותה שלש ברכות (שמפסיקין הכהנים בין פסוק לפסוק ועונין הציבור אמן), ובמקדש ברכה אחת (לפי שאין עונין אמן במקדש ואין צריך כאן שום הפסק; והכי מפרש בגמרא);

במקדש אומר את השם

(סוטה לח,א)

[המשך המשנה]

ככתבו (ביו"ד ה"י), ובמדינה בכינויו (באל"ף דל"ת);

במדינה כהנים נושאים את ידיהן כנגד כתפיהן (מפני שצריך נשיאות כפים כדאמרינן בברייתא בגמרא), ובמקדש על גבי ראשיהן (למעלה מראשיהם, מפני שמברכין את העם בשם המפורש, ושכינה למעלה מקשרי אצבעותיהם) - חוץ מכהן גדול שאינו מגביה את ידיו למעלה מן הציץ (מפני שהשם כתוב עליו).

רבי יהודה אומר: אף כהן גדול מגביה ידיו למעלה מן הציץ, שנאמר (ויקרא ט,כב) וישא אהרן את ידיו אל העם ויברכם [וירד מעשת החטאת והעלה והשלמים].

גמרא:

תנו רבנן [עיין ספרי במדבר פסקא לט לכל הדרשות כאן, בשנויים]: '[במדבר ו,כג: דבר אל אהרן ואל בניו לאמר] *כה תברכו* [את בני ישראל אמור להם] *- בלשון הקודש;*

*אתה אומר בלשון הקודש - או אינו אלא בכל לשון?*

*נאמר כאן 'כה תברכו' ונאמר להלן* (דברים כז,יב) *אלה יעמדו לברך את העם* [על הר גרזים בעברכם את הירדן: שמעון ולוי ויהודה ויששכר ויוסף ובנימן] *- מה להלן בלשון הקודש אף כאן בלשון הקודש.*

*רבי יהודה אומר: אינו צריך! הרי הוא אומר 'כה' - עד שיאמרו בלשון הזה*'.

תניא אידך: '*כה תברכו – בעמידה;*

*אתה אומר בעמידה או אינו אלא אפילו בישיבה?*

*נאמר כאן 'כה תברכו' ונאמר להלן 'אלה יעמדו לברך' - מה להלן בעמידה אף כאן בעמידה.*

*רבי נתן אומר: אינו צריך! הרי הוא אומר* [דברים י,ח: בעת ההוא הבדיל ה' את שבט הלוי לשאת את ארון ברית ה' לעמד לפני ה'] *לשרתו ולברך בשמו* [עד היום הזה] *- מה משרת בעמידה אף מברך בעמידה*'.

ומשרת גופיה - מנלן?

דכתיב [דברים יח,ה כי בו בחר ה' אלהיך מכל שבטיך] לעמוד לשרת [בשם ה' הוא ובניו כל הימים].

תניא אידך: '*כה תברכו - בנשיאות כפים* (שיגביהו את ידיהם)*;*

*אתה אומר בנשיאות כפים או אינו אלא שלא בנשיאות כפים?*

*נאמר כאן 'כה תברכו' ונאמר להלן* (ויקרא ט,כב) *וישא אהרן את ידיו אל העם ויברכם* [וירד מעשת החטאת והעלה והשלמים] *- מה להלן בנשיאות כפים אף כאן בנשיאות כפים*'.

קשיא ליה לרבי יונתן (אהך גזירה שוה: אי בגז"ש ילפת לה - איכא למיפרך: מה למלואים שכן קרבן ציבור, כדכתיב (ויקרא ט,כב): וירד מעשות החטאת והעולה והשלמים - וכולן של ציבור, כדכתיב [ויקרא ט,ג]: קחו שעיר עזים וגו', וראש חדש הוה, כדכתיב 'ביום החדש הראשון באחד לחדש תקים וגו' (שמות מ,ב), והוא היה יום שמיני למלואים, כדתניא בסדר עולם [וכן בספרא שמיני פרשתא א]: *אותו היום נטל עשר עטרות*);

*אי* (בגזירה שוה ילפת לה - איכא למיפרך:) *מה להלן* (למלואים) *כהן גדול* [באהרן] *וראש חודש ועבודת צבור* (כן קרבן ציבור, כדכתיב (ויקרא ט): וירד מעשות החטאת והעולה והשלמים; וכולן של ציבור, כדכתיב: קחו שעיר עזים וגו', וראש חדש הוה, כדכתיב 'ביום החדש הראשון באחד לחדש תקים וגו' (שמות מ), והוא היה יום שמיני למלואים, כדתניא בסדר עולם: אותו היום נטל עשר עטרות) *- אף כאן* [בברכת כהנים] *כהן גדול וראש חודש ועבודת ציבור!*

*רבי נתן אומר: אינו צריך* (משום דפרכא ליה גזירה שוה - מייתי ליה בהקישא)*: הרי הוא אומר* [דברים יח,ה: כי בו בחר ה' אלקיך מכל שבטיך, לעמד לשרת בשם ה'] *הוא ובניו כל הימים - מקיש בניו לו: מה הוא בנשיאות כפים אף בניו בנשיאות כפים* (ולא תיקשי תו 'שכן כהן גדול', דאין משיבין על ההיקש)*, וכתיב 'כל הימים'* (ולא תיקשי לך 'תו ראש חדש ועבודת צבור')' - ואיתקש ברכה לשירות (כלומר: ואף על גב דבהאי קראי לאו ברכה כתיבא, אלא שירות: 'לעמוד לשרת בשם ה' הוא ובניו כל הימים' איתקוש ברכה ושירות בקרא אחרינא, כדאמרינן לעיל 'לשרתו ולברך בשמו').

ותניא אידך: '*כה תברכו את בני ישראל - בשם המפורש* (בשם המיוחד, ככתבו)*;*

*אתה אומר בשם המפורש או אינו אלא בכינוי?*

תלמוד לומר (במדבר ו,כז) *ושמו את שמי שמי* [על בני ישראל ואני אברכם] *- המיוחד לי;*

*יכול אף בגבולין כן?*

*נאמר כאן 'ושמו את שמי' ונאמר להלן* [דברים יב,ה: כי אם אל המקום אשר יבחר ה' אלקיכם מכל שבטיכם] *לשום את שמו שם* [לשכנו תדרשו ובאת שמה] *- מה להלן בית הבחירה אף כאן בבית הבחירה;*

*רבי יאשיה אומר: אינו צריך! הרי הוא אומר* [שמות כ,כ: מזבח אדמה תעשה לי וזבחת עליו את עולותיך ואת שלמיך את צאנך ואת בקרך] *בכל המקום אשר אזכיר את שמי אבוא אליך* [ובירכתיך] *- בכל מקום? סלקא דעתא?* (וכי בכל מקום שם המיוחד נזכר? הכתיב (שמות ג,טו) זה שמי... וזה זכרי: *לא כשאני נכתב אני נקרא* (פסחים נ,א), ועוד: וכי בכל מקום שכינה באה ושורה, דכתיב 'אבא אליך' והוא לא יחד מקום להזכרת השם)*? אלא מקרא זה – מסורס הוא* (מהופך)*: 'בכל מקום אשר אבוא אליך* (באהל מועד שבמדבר ובשילה ובבית עולמים) *וברכתיך - שם אזכיר את שמי', והיכן אבוא אליך וברכתיך? בבית הבחירה; שם אזכיר את שמי - בבית הבחירה*'.

תניא אידך '*כה תברכו את בני ישראל - אין לי אלא בני ישראל, גרים נשים ועבדים משוחררים מנין? תלמוד לומר*  '*אמור להם' – לכולהו*'.

תניא אידך: '*כה תברכו - פנים כנגד פנים;*

*אתה אומר פנים כנגד פנים - או אינו אלא פנים כנגד עורף* (שאין הציבור צריכין להסב פניהם לצד הכהנים)*?*

*תלמוד לומר 'אמור להם' - כאדם האומר לחבירו*'.

תניא אידך: '*כה תברכו - בקול רם;*

*או אינו אלא בלחש?*

*תלמוד לומר 'אמור להם' - כאדם שאומר לחבירו*'.

אמר אביי: נקטינן לשנים (כשיש שם שני כהנים) קורא "כהנים" (לברך; שליח צבור, כשגמר ברכת הודאה - קורא אותן "כהנים", והן הופכין פניהן, שהיו הפוכין לצד התיבה להתפלל, דהא אמרינן לקמן 'יהי רצון מלפניך שתהא ברכה זו כו') ולאחד אינו קורא 'כהן', שנאמר 'אמור להם' (מקרא ד'להם' נפקא לן ששליח צבור מזהיר אותן לברך) – לשנים.

ואמר רב חסדא: נקטינן (אם שליח צבור) כהן (הוא) קורא "כהנים" (ומזהיר את חביריו העומדים לפניו להחזיר פניהם ולברך את ישראל), ואין ישראל קורא "כהנים" (ואם ישראל הוא - אינו קורא "כהנים"), שנאמר 'אמור להם' - אמירה

(סוטה לח,ב)

משלהם תהא (אזהרה זו; הכהנים יזהירו).

והילכתא כוותיה דאביי ולית הילכתא כוותיה דרב חסדא.

<סימן מתאוה לברכה דוכן בעבודה כוס מכיר נהנה בעגלה>:

אמר רבי יהושע בן לוי: מנין שהקב"ה מתאוה לברכת כהנים? - שנאמר (במדבר ו,כז) ושמו את שמי על בני ישראל ואני אברכם. (תלה הכתוב הדבר בהן, להיות ברכה זו שימת שמו על עמו, ולא עשאה צורך ישראל אלא צורך מקום!)

ואמר רבי יהושע בן לוי: כל כהן שמברך – מתברך, ושאינו מברך - אין מתברך, שנאמר (בראשית יב,ג) ואברכה מברכיך [ומקללך אאר, ונברכו בך כל משפחת האדמה] (דאילו 'ואני אברכם' - אישראל קאי, כרבי עקיבא, דאמר ב'אלו טריפות' (חולין מט,א): למדנו ברכה לישראל מפי כהנים, מפי הגבורה לא למדנו; כשהוא אומר 'ואני אברכם' - הוי אומר הכהנים מברכים את ישראל, והקב"ה מסכים על ידם).

ואמר רבי יהושע בן לוי: כל כהן שאינו עולה לדוכן עובר בשלשה עשה: 'כה תברכו', 'אמור להם', 'ושמו את שמי';

רב אמר: חוששין שמא בן גרושה או בן חלוצה הוא.

ולא פליגי: הא דסליק לפרקים (בחגים ובמועדים) הא דלא סליק לפרקים.

ואמר ר' יהושע בן לוי: כל כהן שאינו עולה בעבודה (קודם שיסיים שליח צבור 'רצה' צריך לעלות על הדוכן) - שוב אינו עולה שנאמר (ויקרא ט,כב) וישא אהרן את ידיו אל העם ויברכם וירד מעשות החטאת והעולה והשלמים ('וירד מעשות' - אלמא בעוד עבודה בידו בירך ואחר כך 'וירד מעשות', אלמא השתא הוא דגמר) - מה להלן בעבודה אף כאן בעבודה.

איני! והא רבי אמי ורבי אסי סלקי?

רבי אמי ורבי אסי מעיקרא הוו עקרי כרעייהו (ממקומן בעבודה), ממטא לא הוה מטו התם (אבל רחוק היה מקומן מן הדוכן, ולא מטו עד דגמרה ברכת העבודה), וכדתני רבי אושעיא: '*לא שנו אלא שלא עקר את רגליו אבל עקר את רגליו עולה*', ותנן נמי (בברכות: רישא הכי איתא: העובר לפני התיבה לא יענה אמן אחר הכהנים מפני הטירוף ואם אין שם כהן אלא הוא לא ישא את כפיו שלא תיטרף דעתו בשובו לתפלתו ולא ידע להתחיל מיד בשים שלום): '*אם הבטחתו שנושא את כפיו וחוזר לתפלתו* (שהוא מלומד בדבר ולא תטרף דעתו) *– רשאי* (לישא את כפיו)', והוינן בה: הא לא עקר (והא לא עלה בעבודה)! אלא דנד (דעקר) פורתא - הכא נמי דעקר פורתא (ושמע מינה סגי בהכי: שעוקר מעט רגליו לילך לצד הדוכן בעבודה).

ואמר רבי יהושע בן לוי: אין נותנין כוס של ברכה לברך (ברכת המזון) אלא לטוב עין (שונאי בצע וגומלי חסד בממונן), שנאמר (משלי כב,ט) טוב עין הוא יבורך כי נתן מלחמו לדל - אל תיקרי 'יבורך' אלא 'יברך'.

ואמר רבי יהושע בן לוי: מנין שאפילו עופות מכירין בצרי העין (ואין אוכלים משלהם) ? - שנאמר (משלי א,יז) כי חנם מזורה הרשת בעיני כל בעל כנף (לעיל מיניה משתעי בצרי עין: נארבה לדם וגו' (פסוק יא) כל הון יקר נמצא וגו' (פסוק יג); 'כי חנם מזורה הרשת - לשון 'יזורה על נוהו גפרית': כך דרכם של ציידים: לזרות חטים ושעורים ברשתם כדי שיבואו העופות לאכול, ואלו צרי העין חנם מאבדין מזונות שזורין ברשתם בעיני כל בעל כנף שאף הן מכירין בהן ואין נהנין ממזונותיהן).

ואמר רבי יהושע בן לוי: כל הנהנה מצרי העין - עובר בלאו, שנאמר (משלי כג,ו) אל תלחם את לחם רע עין [ואל תתאו למטעמתיו] (פסוק ז) כי כמו שָעַר בנפשו כן הוא אכול ושתה יאמר לך [ולבו בל עמך] ('שער' זה - על כרחנו לשון פעל, הוא ונקודתו מוכחת עליו: שחציו קמץ וחציו פתח וטעמו למטה' כאילו זה האוכל מירר והשעיר בנפשו של צר עין' וכך הוא לשון 'כתאנים השוערים' (ירמיה כט,יז); ומנחם בן סרוק פירשו לשון שיעור תמיד הוא משער: כמה יאכל זה ועד מתי).

רב נחמן בר יצחק אמר: עובר בשני לאוין: 'אל תלחם' ו'אל תתאו'.

ואמר רבי יהושע בן לוי: אין עגלה ערופה באה אלא בשביל צרי העין, שנאמר (דברים כא,ז) וענו ואמרו ידינו לא שפכו את הדם הזה [ועינינו לא ראו] - וכי על לבנו עלתה שזקני בית דין שופכי דמים הם? אלא לא בא לידינו ופטרנוהו ולא ראינוהו והנחנוהו:

לא בא לידינו ופטרנוהו בלא מזונות (כלומר: למזונות הוצרך ולא היה לו, וראה אחד נושא מזונות ובא לחוטפם ממנו לאונס רעבון, ועמד זה עליו והרגו); לא ראינוהו והנחנוהו בלא לוייה (חבורה שילך עמהם).

אמר אדא אמר רבי שמלאי: בית הכנסת שכולה כהנים - כולן עולין לדוכן.

למי מברכין?

אמר רבי זירא: לאחיהם שבשדות (דאניסי במלאכתן ואין יכולין לבא).

איני! והתני אבא בריה דרב מנימין בר חייא: '*עם שאחורי כהנים אינן בכלל ברכה*'?

לא קשיא: הא דאניסי, הא דלא אניסי (העומדין בבית הכנסת אחורי הכהנים - לא אניסי, אלא שאין הברכה חשובה עליהם לעקור רגליהם ולבא לפני הכהנים להיות מתברכים פנים כנגד פנים, כדת, הלכך אינם בכלל ברכה, כדאמרינן: 'כה תברכו' - פנים כנגד פנים).

והתני רב שימי מבירתא (לשון בירה) דשיחורי (מקום): '*בית הכנסת שכולה כהנים מקצתן עולין ומקצתן עונין אמן*'.

לא קשיא: הא דאישתייר בי עשרה (מקצתן עולין לדוכן והעשרה עונין אמן), הא דלא אישתייר בי עשרה (לא חשיב לברכה לחודייהו, הילכך כולן עולין, ומברכין לאחיהם שבשדות).

גופא: תנא אבא בריה דרב מנימין בר חייא: '*עם שאחורי כהנים אינן בכלל ברכה*'.

פשיטא!

[אבל שלא מאחורי הכהנים:] אריכי באפי גוצי לא מפסקי ([כהנים גדולי גוף, ארוכים, אינם מפסיקים] בין כהנים [בין הכהן הקטן שעומד אחרי הגדול לבין הקהל], מהיות בכלל ברכה, דאם כן אין לדבר סוף), תיבה [של שליח הצבור] לא מפסקא; מחיצה מאי?

תא שמע דאמר רבי יהושע בן לוי: אפילו מחיצה של ברזל אינה מפסקת בין ישראל לאביהם שבשמים.

איבעיא להו: צדדין מהו?

אמר אבא מר בר רב אשי: תא שמע, דתנן [פרה פ"יב מ"ב]: '*נתכוון להזות לפניו*

(סוטה לט,א)

*והזה לאחריו* (ואף שם היו כלים הצריכין הזאה)*, לאחריו והזה לפניו - הזאתו פסולה* (דבעינן כוונה לטהרה, כדכתיב (במדבר יט,יט) 'והזה הטהור על הטמא': שיהא מתכוין לו)*; לפניו והזה על צדדין שבפניו* (צדדין שיש ממנו ולהלן, ולא צדדין שישנו ממנו ולאחור) *- הזאתו כשרה'* (והכי נמי: העומדין בצדדין של כהן הימנו ולהלן בכלל ברכה הן, דכלפניו דמי, אבל של אחר הימנו - אף על פי שאינן אחריהן ממש - כלאחריו דמי).

אמר רבא בר רב הונא: כיון שנפתח ספר תורה - אסור לספר אפילו בדבר הלכה, שנאמר (בעזרא [נחמיה ח,ה] כתיב: ויפתח עזרא הספר לעיני כל העם כי מעל כל העם היה] ובפתחו (תנ"ך: וכפתחו) (וכשהתחיל) עמדו כל העם (עמדו: שתקו); ואין עמידה אלא שתיקה, שנאמר (איוב לב,טז) והוחלתי כי לא ידברו כי עמדו לא ענו עוד.

רבי זירא אמר רב חסדא: מהכא [נחמיה ח,ג: ויקרא בו לפני הרחוב אשר לפני שער המים מן האור עד מחצית היום נגד האנשים והנשים והמבינים] ואזני כל העם אל ספר התורה.

ואמר רבי יהושע בן לוי: כל כהן שלא נטל ידיו (לפני עלותו לדוכן) לא ישא את כפיו, שנאמר (תהלים קלד,ב) שאו ידיכם קדש וברכו את ה'.

'*שאלו תלמידיו את רבי אלעזר בן שמוע: במה הארכת ימים* (איזה זכות בידך שהארכת ימים)*?*

*אמר להן: מימי לא עשיתי בית הכנסת קפנדריא* (לקצר דרכו דרך בית הכנסת: ליכנס בפתח זה ולצאת כנגדו; ולשון 'קפנדריא' מפרש בברכות (סב,ב) 'אדמקיפנא אדרי איעול בהא': עד שאני מקיף סביב השורות הללו אכנס בזה ואקצר דרכי; ו'דרי' = שורות בתים)*, ולא פסעתי על ראשי עם קודש* (שהיו יושבים התלמידין בבית המדרש על גבי קרקע והמהלך ביניהם כשהן יושבין ונכנס לישב במקומו - מרחיב פסיעותיו בעל כרחו, והוא לשון 'מפסע', ונראה כמפסע על ראשיהם! לפיכך צריך להקדים או ישב לו מבחוץ)*, ולא נשאתי כפי* (שכהן היה) *בלא ברכה* (דמפרש ואזיל)'.

מאי מברך?

אמר רבי זירא אמר רב חסדא: 'אשר קדשנו בקדושתו של אהרן וצונו לברך את עמו ישראל באהבה'.

כי עקר כרעיה (בעבודה, למיסק, והוא מחזיר פניו כלפי תיבה) - מאי אמר?

'יהי רצון מלפניך ה' אלהינו שתהא ברכה זו שצויתנו לברך את עמך ישראל לא יהא בה מכשול ועון'

וכי מהדר אפיה מציבורא (כשגומר ברכותיו: מחזיר פניו לצד התיבה עד שיגמור שליח צבור המברך את עמו ישראל בשלום) - מאי אמר?

אדבריה רב חסדא לרב עוקבא ודרש: רבונו של עולם עשינו מה שגזרת עלינו עשה עמנו

(סוטה לט,ב)

מה שהבטחתנו (שתסכים על ידינו כדכתיב 'ואני אברכם' (במדבר ו,כז)); השקיפה ממעון קדשך מן השמים [וברך את עמך את ישראל ואת האדמה אשר נתתה לנו כאשר נשבעת לאבתינו ארץ זבת חלב ודבש] (דברים כו,טו).

אמר רב חסדא: אין הכהנים רשאים לכוף קישרי אצבעותיהן (שפושטין אצבעותיהם כשמברכין, ולאחר שגמרו סוגרין אגרוף שלהם כשאר בני אדם; 'קשרי אצבע' הם החֻליות שכופפים ופושטין בהם) עד שיחזרו פניהם מן הצבור;

אמר רבי זירא אמר רב חסדא: אין הקורא (שליח צבור שקורא 'כהנים' שיחזירו פניהם לברך) רשאי לקרות 'כהנים' עד שיכלה 'אמן' (של ברכת הודאה) מפי הצבור;

ואין הכהנים רשאין להתחיל בברכה עד שיכלה דיבור (כהנים) מפי הקורא;

ואין הצבור רשאין לענות 'אמן' עד שתכלה ברכה מפי הכהנים;

ואין הכהנים רשאין להתחיל בברכה אחרת עד שיכלה 'אמן' מפי הצבור.

ואמר רבי זירא אמר רב חסדא: אין הכהנים רשאין להחזיר פניהם מן הצבור עד שיתחיל שליח צבור ב'שים שלום',

ואינן רשאין לעקור רגליהם (מן הדוכן) ולילך (אלא עומדין כפופין לפני התיבה) עד שיגמור שליח צבור 'שים שלום' (יש ללמוד מכאן סדר נשיאות כפים כך הוא: עוקר רגליו בעבודה ממקומו, ובא לפני התיבה, ומתפלל: יהי רצון שתהא ברכה כו' כדלעיל, ומאריך בה עד שתכלה אמן של הודאה מפי צבור, ושליח צבור קורא 'כהנים' אם שנים הם, ואם יחיד הוא אינו קורא, והוא מחזיר פניו מאיליו, כדאביי דאמר לעיל (לח,א) 'לאחד אין קורא כהנים'; וכשכלה דיבור מפי קורא - מברך 'אשר קדשנו כו', ואחר כך מתחילין בברכה, וכשכלה 'אמן' אחרון מפי צבור - הן מחזירין פניהם, וכופפין קשריהם אם רוצים, ושליח צבור מתחיל 'שים שלום'[[6]](#footnote-6), והכהנים מתפללין 'ריבונו של עולם! עשינו מה שגזרת עלינו כו', ומאריכין בה עד שתכלה ברכה מפי שליח צבור, ועוקרין רגליהם והולכין להם).

ואמר רבי זירא אמר רב חסדא: אין הצבור רשאין לענות 'אמן' עד שתכלה ברכה מפי הקורא,

ואין הקורא רשאי לקרות בתורה עד שיכלה 'אמן' מפי הצבור (של ברכת התורה; וכל הני משום דתרי קלי לא משתמעי),

ואין המתרגם רשאי להתחיל בתרגום עד שיכלה פסוק מפי הקורא,

ואין הקורא רשאי להתחיל בפסוק אחר עד שיכלה תרגום מפי המתרגם.

אמר רבי תנחום אמר רבי יהושע בן לוי: המפטיר בנביא צריך שיקרא בתורה תחילה;

ואמר רבי תנחום אמר רבי יהושע בן לוי: אין המפטיר רשאי להפטיר בנביא עד שיגלל ספר תורה (במטפחותיו, כדי שלא יהו הגוללים טרודים מלשמוע הפטרה מפי המפטיר);

ואמר רבי תנחום אמר רבי יהושע בן לוי: אין שליח צבור רשאי להפשיט את התיבה בצבור (כל זמן שהצבור בבית הכנסת) מפני כבוד צבור (שהיה דרכם להביא ספר תורה מבית אחר, שמשתמר בו, לבית הכנסת, ופורסין בגדים נאים סביב התיבה ומניחין אותה בתוכה; וכשיוצאין משם ונוטלין ספר תורה להוליכו לבית המשתמר בו - לא יפשיטו הבגדים מן התיבה בפני הצבור, שטורח צבור לעכב שם עם ספר תורה, אלא מוליך ספר תורה לביתו ומניחו, והעם יוצאים אחריו, ואחר כך הוא בא ומפשיט את התיבה[[7]](#footnote-7)).

ואמר רבי תנחום אמר רבי יהושע בן לוי: אין הצבור רשאין לצאת עד שינטל ספר תורה ויניח במקומו; ושמואל אמר: עד שיצא.

ולא פליגי: הא דאיכא פיתחא אחרינא (משנטל ספר תורה לצאת דרך פתחו – הרוצה לצאת בפתח אחר יוצא, ואפילו לא יצא ספר תורה), הא דליכא פיתחא אחרינא (נכון שיצא ספר תורה תחילה ולא יצא האדם בפתח לפני ספר תורה).

אמר רבא: (חכם ששמו) בר אהינא אסברה לי (הבינני טעמו של דבר): (דברים יג,ה) אחרי ה' אלהיכם תלכו [ואתו תיראו ואת מצותיו תשמרו ובקלו תשמעו ואתו תעבדו ובו תדבקון].

בזמן שהכהנים מברכים את העם - (העם) מה הן אומרים (שיראו מסבירי פנים ומודים לפניו על ברכותיו, להראות שהן נוחות להן)?

אמר רבי זירא אמר רב חסדא: (תהלים קג,כ) ברכו ה' מלאכיו גבורי כח [עשי דברו לשמע בקול דברו]; (שם פסוק כא) ברכו ה' כל צבאיו משרתיו עושי רצונו; (שם פסוק כב) ברכו ה' כל מעשיו בכל מקומות ממשלתו ברכי נפשי את ה' (שלש מקראות הן כנגד שלש ברכות).

במוספי דשבתא (שהוא נשיאת כפים חדש, שאינו בחול, צריך לחדש את דברי העם) מה הן אומרים?

אמר רבי אסי: (תהלים קלד,א) שיר המעלות הנה ברכו את ה' כל עבדי ה' [העמדים בבית ה' בלילות]; (שם פסוק ב) שאו ידיכם קדש וברכו את ה' (תהלים קלה,כא) ברוך ה' מציון שוכן ירושלים הללויה (אינו באותו מזמור, והיינו דקא פריך [מיד]: 'ונימא יברכך ה' מציון דכתיב בההוא עניינא'.)

ולימא נמי (תהלים קלד,ג) יברכך ה' מציון [עשה שמים וארץ] דכתיב בההוא עניינא?

אמר יהודה בריה דרבי שמעון בן פזי: מתוך שהתחיל בברכותיו של הקב"ה - מסיים בברכותיו של הקב"ה;

במנחתא דתעניתא (שנושאין בו כפים, מה שאין כן בשאר מנחות - משום שכרות, כדאמרינן במסכת תענית בפרק בתרא (כו,ב)) מאי אמרי?

אמר רב אחא בר יעקב: (ירמיהו יד,ז) אם עונינו ענו בנו ה' עשה למען שמך [כי רבו משובתינו, לך חטאנו] (שם פסוק ח) מקוה ישראל מושיעו בעת צרה למה תהיה כגר בארץ [וכארח נטה ללון], (שם פסוק ט) למה תהיה כאיש נדהם כגבור לא יוכל להושיע [ואתה בקרבנו ה', ושמך עלינו נקרא, אל תנחנו].

(סוטה מ,א)

בנעילה דיומא דכיפורי מאי אמר?

אמר מר זוטרא - ואמרי לה במתניתא: (תהלים קכח,ד) הנה כי כן יברך גבר ירא ה' (שם פסוק ה) יברכך ה' מציון וראה בטוב ירושלים כל ימי חייך (שם פסוק ו) וראה בנים לבניך שלום על ישראל.

היכן אומרן?

רב יוסף אמר: בין כל ברכה וברכה;

ורב ששת אמר: בהזכרת השם (כשהכהנים מזכירין את השם).

פליגי בה רב מרי ורב זביד: חד אמר פסוקא לקבל פסוקא (שהכהנים אומרים פסוק ראשון - והם אומרים אחד מאלו, ובשני היו אומרים את השני, ובשלישי את השלישי; וכן במוסף וכן במנחה, שהרי כולן שלשה שלשה הם) וחד אמר אכל פסוקא אמר להו לכולהו.

אמר רבי חייא בר אבא: כל האומרן בגבולין אינו אלא טועה (שלא נתקנו לומר אלא לכבוד שם המיוחד הנזכר במקדש).

אמר רבי חנינא בר פפא: תדע דבמקדש נמי לא מיבעי למימרינהו: כלום יש לך עבד שמברכין אותו ואינו מאזין?

אמר רבי אחא בר חנינא: תדע דבגבולין נמי מיבעי למימרינהו: כלום יש עבד שמברכין אותו ואין מסביר פנים (להראות שברכת רבו חשובה לו ועריבה עליו, ותגמל לרבו עליו בכך)?

אמר רבי אבהו: מריש הוה אמינא להו: כיון דחזינא ליה לרבי אבא דמן עכו דלא אמר להו - אנא נמי לא אמינא להו;

ואמר רבי אבהו: מריש הוה אמינא 'עינותנא [עניו] אנא'; כיון דחזינא ליה לרבי אבא דמן עכו דאמר איהו חד טעמא ואמר אמוריה (המתרגם לרבים מה שהוא לוחש לו בשעת הדרשה) חד טעמא ולא קפיד - אמינא 'לאו עינותנא אנא';

ומאי עינוותנותיה דרבי אבהו?

דאמרה לה דביתהו דאמוריה דרבי אבהו לדביתיה דרבי אבהו: הא דידן לא צריך ליה לדידך (חכם הוא כמו בעליך), והאי דגחין וזקיף עליה - יקרא בעלמא הוא דעביד ליה.

אזלא דביתהו ואמרה ליה לרבי אבהו; אמר לה: ומאי נפקא ליך מינה? מיני ומיניה יתקלס עילאה!

ותו (ועוד זו מענוותנותו): רבי אבהו - אימנו רבנן עליה לממנייה ברישא; כיון דחזיה לרבי אבא דמן עכו דנפישי ליה בעלי חובות (שהיה צריך ללוות) - אמר להו: איכא רבה ("חכם גדול וראוי לישב בראש יותר ממני"; כדי שיושיבוהו בראש, ונותנין לו מנות, ומעשירין אותו כדי שיהא חשוב וישמעו דבריו, כדתניא '*והכהן הגדול מאחיו' - גדלוהו משל אחיו* (יומא יח,א)).

רבי אבהו ורבי חייא בר אבא איקלעו לההוא אתרא. (הכי גרסינן:) רבי אבהו דרש באגדתא, רבי חייא בר אבא דרש בשמעתא (הלכות דינין ואיסור וטהרות). שבקוה כולי עלמא לרבי חייא בר אבא ואזול לגביה דרבי אבהו. חלש דעתיה [של רבי חייא בר אבא]; אמר ליה [רבי אבהו]: אמשול לך משל למה הדבר דומה: לשני בני אדם, אחד מוכר אבנים טובות ואחד מוכר מיני סידקית (כלי מלאכות נשים ועניים, כגון פלכים מחטין וצינורות) - על מי קופצין? לא על זה שמוכר מיני סידקית (בתמיה: מתוך שדמיהם קלים יש להם קונים הרבה; ולהפיס דעתו הוא אומר)?

כל יומא הוה מלוה רבי חייא בר אבא לרבי אבהו עד אושפיזיה משום יקרא דבי קיסר (יקרא דמלכותא [- אולי זו גירסת רש"י]: שהרי רבי אבהו נשוא פנים בבית המלך, כדאמרינן בחגיגה (יד,א): 'נשוא פנים' - כגון רבי אבהו בי קיסר; ובסנהדרין (יד,א) אמר דהוו נפקי אמהתא דבי קיסר לאפיה ומשרין קמיה: 'רבה דעמיה מדברנא לאומתיה'); ההוא יומא אלויה רבי אבהו לרבי חייא בר אבא עד אושפיזיה, ואפילו הכי לא איתותב דעתיה מיניה.

בזמן ששליח צבור אומר 'מודים' - העם מה הם אומרים?

אמר רב: 'מודים אנחנו לך ה' אלהינו על שאנו מודים לך (על שנתת בלבנו להיות דבוקים בך ומודים לך);

ושמואל אמר 'אלהי כל בשר על שאנו מודים לך'.

רבי סימאי אומר (מוסיף הוא וכן כולם מוסיפין הן על הראשונים): 'יוצרנו יוצר בראשית על שאנו מודים לך'.

נהרדעי אמרי משמיה דרבי סימאי: 'ברכות והודאות לשמך הגדול על שהחייתנו וקיימתנו על שאנו מודים לך';

רב אחא בר יעקב מסיים בה הכי: 'כן תחיינו ותחננו ותקבצנו ותאסוף גליותינו לחצרות קדשך לשמור חוקיך ולעשות רצונך בלבב שלם על שאנו מודים לך'.

אמר רב פפא: הילכך נימרינהו לכולהו.

אמר רבי יצחק: לעולם תהא אימת צבור עליך, שהרי כהנים פניהם כלפי העם ואחוריהם כלפי שכינה!

רב נחמן אמר מהכא: (דברי הימים א כח,ב) ויקם המלך דוד על רגליו ויאמר שמעוני אחי ועמי [אני עם לבבי לבנות בית מנוחה לארון ברית ה' ולהדם רגלי אלהינו והכינותי לבנות] (מזהירם היה להתנדב לבדק הבית לבנין המקדש).

אם 'אחי' - למה 'עמי'? ואם 'עמי' - למה 'אחי'?

אמר רבי אלעזר: אמר להם דוד לישראל: אם אתם שומעין לי (להיות שלימים למקום - אחיי וחבריי אתם! אלמא המלך אימת צבור עליו אם כשרים הם) - אחי אתם, ואם לאו - עמי אתם (כבושים תחתי) ואני רודה אתכם במקל.

רבנן אמרי מהכא: דאין הכהנים רשאין לעלות בסנדליהן לדוכן, וזהו אחת מתשע תקנות שהתקין רבן יוחנן בן זכאי.

מאי טעמא? לאו משום כבוד צבור ([גירסת רש"י:] לאו משום אימתא דציבורא? מפני שמסתלקין בגדיו העשויין למדתו בהגבהת ידיו, ונראין סנדליו לצבור, והן אין ראוין לראות מפני טיט שעליהן)?

אמר רב אשי: לא! התם - שמא נפסקה לו רצועה בסנדלו (וגנאי הוא לעצמו, ומתלוצצים עליו כשסנדלו מותרת) והדר אזיל למיקטריה (וחביריו מברכין), ואמרי (ואתי למימר 'אינו ראוי לנשיאות כפים והלך וישב לו' -) בן גרושה או בן חלוצה הוא!

[במשנה: ברכת כהנים - כיצד? במדינה אומר אותה שלש ברכות] ובמקדש ברכה אחת [במקדש אומר את השם ככתבו (ביו"ד ה"י), ובמדינה בכינויו (באל"ף דל"ת)].

(סוטה מ,ב)

וכל כך למה (שבמקדש אומר את שלשתן ברכה אחת)?

לפי שאין עונין 'אמן' במקדש (ואין כאן במה להפסיק).

תנו רבנן: '*מנין שאין עונין אמן במקדש?*

*שנאמר:* [ויאמרו הלוים ישוע וקדמיאל בני חשבניה שרביה הודיה שבניה פתחיה] *קומו* [~~ו~~]*ברכו את ה' אלהיכם מן העולם ועד העולם* [ויברכו שם כבדך ומרומם על כל ברכה ותהלה] (בספר עזרא כתיב [נחמיה ט,ה], שכל ברכה שהיו מברכין במקדש - כך היו מברכין: 'ברוך ה' אלהי ישראל מן העולם ועד העולם' [תהלים קו,מח; דברי הימים א טז,לו] - למגן אברהם, וכן למחיה המתים).

ומנין שעל כל ברכה וברכה תהלה?

שנאמר (שם) [ויברכו שם כבודך] ומרומם על כל ברכה ותהלה - על כל ברכה וברכה תן לו תהלה (ושאר העם יענו 'ברוך שם כבוד מלכותו לעולם ועד', שהעם עונין להלל ולהודות).

משנה:

ברכות כהן גדול (ביום הכפורים, לאחר שכלתה עבודת היום, קורא בתורה כדמפרש ואזיל, ומברך שמנה ברכות, כדבעינן למימר לקמן) – כיצד?

חזן הכנסת (שמש הכנסת, שטורח עיסקי הכנסת עליו: להכניס ולהוציא ולהפשיט את התיבה ולהכין הכל) נוטל ספר תורה ונותנה לו לראש הכנסת (על פיו נחתכין דברי הכנסת: מי יפטיר בנביא, מי יפרוס על שמע, מי ירד לפני התיבה),

וראש הכנסת נותנה לסגן (המוכן תחת כ"ג שאם יארע בו פסול ישמש תחתיו),

והסגן נותנה לכהן גדול,

וכהן גדול עומד ומקבל וקורא: 'אחרי מות' ((ויקרא טז) שהוא סדר יום הכפורים ופרשה ראשונה לחודה קאמר), ו'אך בעשור' (פרשת 'שור או כשב' (ויקרא כג) הסמוכה היא לאחרי מות, ויכול לגלול ספר תורה לשָם בעוד שהתורגמן מתרגם מקרא אחרון של פרשת אחרי מות, ואין כאן שהות כדי שיפסיק מתרגם, ואין כאן גנאי לצבור), וגולל את התורה (ואף על פי שעדיין יקרא בעשור של חומש הפקודים - על פה יקרא אותה, ולא יגלל ספר תורה לשם, מפני שהוא רחוק, ויש שהות שיפסיק מתרגם וישתוק לפניהם, ואין מתחיל בפסוק אחר ואיכא גנאי) , ומניחה בחיקו, ואומר: "(אף על פי שאני עתיד לקרות עוד פרשה שלישית - אל תדמו לאמר שחסירה היא מן הספר הזה, ולכך אני גוללו; ד)יתר ממה שקריתי לפניכם (בענין היום) כתוב כאן' (ובגמרא בעי: כל כך למה? ומשנינן: שלא להוציא לעז על ספר תורה), 'ובעשור' שבחומש הפקודים (במדבר כט,ז-) קורא על פה;

ומברך עליה שמנה ברכות: 1) על התורה (ברכה שלאחריה, 2) (ברכה שלאחריה:) ועל העבודה ('רצה'), 3) ועל ההודייה ('מודים', לפי שנגמרה העבודה, ואין עבודה בלא הודאה, כדאמרינו במסכת מגילה (יח,א): 'זובח תודה יכבדנני': אחר זביחה הודאה), 4) ועל מחילת העון ('אתה בחרתנו', שחותם 'מלך מוחל וסולח לעונותינו ולעונות עמו וגו'), 5) ועל המקדש (מתפלל על המקדש וחותם ב'ברוך אשר בחר במקדש'), 6) ועל ישראל (מתפלל על ישראל, וחותם 'ברוך הבוחר בעמו ישראל' וכן על ירושלים ובמסכת סוטה ירושלמית מפרש לה), 7) ועל הכהנים 8) ועל ירושלים והשאר תפלה (בגמרא מפרש לה).

גמרא:

שמעת מינה (מדקתני '*חזן הכנסת נוטל ספר תורה ונותנו לראש הכנסת* כו' ואין חזן הכנסת נותנה לכהן גדול אלא מכבד את ראש הכנסת בפני הסגן ובפני כהן גדול וראש הכנסת מכבד הסגן בפני כהן גדול) חולקין כבוד לתלמיד במקום הרב (תלמיד קטן חולק כבוד לתלמיד גדול ממנו, ואף על פי שהרב שם, ואין גנאי לרב!? וסתמא [במשנתנו] כמאן דאמר חולקין, דפלוגתא היא ב'יש נוחלין' גבי בנות צלפחד (בבא בתרא קיט,ב))!?

אמר אביי: (ולעולם אין חולקין; והכא) כולה משום כבודו דכהן גדול הוא (שמראין את מעלותיו מעלה למעלה ממעלה).

וכהן גדול עומד ומקבל:

'*עומד*' - מכלל דיושב הוא [עד עכשיו]? והאמר מר '*אין ישיבה בעזרה* (דאין כבוד שמים בכך, ואפילו מלאכי השרת אין להם שם ישיבה, דכתיב (ישעיה ו,ב) 'עומדים ממעל לו', '[קרבת] על חד מן קאמיא' (דניאל ז,טז)) *אלא למלכי בית דוד בלבד* (שחלק להם המקום כבוד להראות שמלכותו שלימה)', שנאמר (שמואל ב ז,יח) ויבא המלך דוד וישב לפני ה' ויאמר מי אנכי [ה' אלקים ומי ביתי כי הביאתני עד הלֹם]

כדאמר רב חסדא (לקמן): בעזרת נשים - הכא נמי בעזרת נשים (בעזרת נשים היו קורין בו, והיא היתה חול, כשאר הר הבית, שלא נתקדש אלא מן החומה ולפנים, ואפילו חלל שער נקנור העולה מעזרת נשים לעזרת ישראל לא נתקדש).

מיתיבי: '*והיכן קורין בו? בעזרה! רבי אליעזר בן יעקב אומר: בהר הבית, שנאמר:*

(סוטה מא,א)

ויקרא בו לפני הרחוב אשר לפני שער המים [מן האור עד מחצית היום נגד האנשים והנשים והמבינים ואזני כל העם אל ספר התורה] (בספר עזרא (נחמיה ח,ג) כתיב; קתני מיהא לרבנן: בעזרה היו קוראים)!?

אמר רב חסדא: בעזרת נשים.

וקורא אחרי מות ואך בעשור:

ורמינהי [מגילה פ"ד מ"ד]: '*מדלגין בנביא ואין מדלגין בתורה*'?

אמר אביי: לא קשיא: כאן בכדי שיפסוק התורגמן, כאן (מתניתין) בכדי שלא יפסוק התורגמן (שפרשת 'שור או כשב' קרובה לפרשת 'אחרי מות', ולא גמר התורגמן לתרגם עד שזה רואה 'אך בעשור', ומתחיל כשמפסיק זה).

והא עלה קתני [שפ במשנה] '*מדלגין בנביא ואין מדלגין בתורה; ועד כמה מדלגין* (בנביא)*? עד כדי שלא יפסוק התורגמן*' - מכלל דבתורה כלל כלל לא!?

אלא אמר אביי: לא קשיא: כאן (מדלגין בתורה) בענין אחד (כגון מתניתין, דתרוייהו בעניינא דיום הכיפורים נינהו, הילכך מדלגין בכדי שלא יפסוק) - כאן (וברייתא, דקתני דאפילו בכדי שלא יפסוק תורגמן אין מדלגין) בשני עניינין (שזה בענין יום הכפורים, וזה בצו את אהרן; או בפרשה אחרת; שאין הלב שהוא נמשך אחר ענין אחד ממהר לצאת ממנו לשמוע ולהבין דברי ענין אחר; הלכך: תורה - שהמצות תלויות בה, ומשמיעין אותה לצבור, ופסוק אחד שלא יבין בו הוא שוכחו ועובר עליו ואינו מקיימו, ובאה חורבה על כך - לכן אין מדלגין מענין לענין ואפילו אין התורגמן מפסיק, אבל בנביא שפיר דמי).

והתניא (בניחותא) '*מדלגין בתורה בענין אחד, ובנביא בשני עניינין* (וכל שכן בענין אחד)*, וכאן וכאן - בכדי שלא יפסוק התורגמן; ואין מדלגין מנביא לנביא, ובנביא של שנים עשר מדלגין* (מנבואה לחברתה דכוליה חד ספרא הוא)*, ובלבד שלא ידלג מסוף הספר לתחילתו* (למפרע)'.

וגולל את התורה ומניחה בחיקו [ואומר: 'יתר ממה שקריתי לפניכם כתוב כאן']:

וכל כך למה (למה לו לומר להם)?

שלא להוציא לעז על ספר תורה (שלא יאמרו: פרשה שהוא קורא על פה אינה כתובה בו, וספר משובש הוא).

ובעשור שבחומש הפקודים קורא על פה:

וליכרכיה לספר וליקרי?

אמר רב הונא בר יהודה אמר רב ששת: לפי שאין גוללין ספר תורה בצבור.

וליתי ספר תורה אחרינא וליקרי?

רב הונא בר יהודה אמר: משום פגמו של (ספר תורה) ראשון (שלא יאמרו מצא בו פסול);

רבי שמעון בן לקיש אמר: לפי שאין מברכין ברכה שאינה צריכה.

ומי חיישינן לפגמא? והאמר רבי יצחק נפחא: 'ראש חדש טבת שחל להיות בשבת - מביא שלש תורות וקורא: אחת מעניינו של יום (פרשה של אותה שבת לפי סדר פרשיות התורה), ואחת של ראש חדש, ואחת בשל חנוכה'?

תלתא גברי בתלתא סיפרי - ליכא פגמא; חד גברא בתרי סיפרי איכא פגמא.

ומברך עליה שמנה ברכות [על התורה ועל העבודה ועל ההודיה ועל מחילת העון ועל המקדש ועל ישראל ועל הכהנים ועל שאר התפלה]:

תנו רבנן: '*[מברכין] על התורה כדרך שמברכין בבית הכנסת, ועל העבודה ועל ההודאה ועל מחילת עון כתיקנן, על המקדש בפני עצמו, ועל הכהנים בפני עצמן, על ישראל בפני עצמן, ועל ירושלים בפני עצמה*'.

והשאר תפלה:

תנו רבנן: '*השאר* (זו היא שיש ברכה אחת ובו) *תפלה תחנה רנה ובקשה: שעמך ישראל צריכין ליוושע; וחותם ב'שומע תפלה'; מכאן ואילך* (לאחר שגמר כהן גדול לקרוא פרשה בברכותיה) *כל אחד ואחד מביא ספר תורה מתוך ביתו* (לעזרה) *וקורא בו* (דקסבר אין עירוב והוצאה ליום הכפורים; אי נמי ירושלים דלתותיה נעולות בלילה ומערבין את כולה)*;*

*וכל כך למה?*

*כדי להראות חזותו* (של ספר תורה ונויו) *לרבים* (דאמר מר (נזיר דף ב,ב): 'זה אלי ואנוהו' [שמות טו,ב] - התנאה לפניו במצות: בספר תורה נאה, בציצית נאה).

משנה:

פרשת המלך כיצד?

מוצאי יום טוב הראשון של חג בשמיני במוצאי שביעית (בגמרא פריך 'בשמיני' סלקא דעתא? הא אמרת 'במוצאי יום טוב הראשון'? ומשנינן: 'אימא בשמינית': במוצאי שביעית, בסוכות שבתחילת שנה שמינית) עושין לו בימה (אלמבר"א) של עץ בעזרה, והוא יושב עליה, שנאמר [דברים לא,י: ויצו משה אותם לאמר] מקץ שבע שנים במועד [שנת השמטה בחג הסכות (פסוק יא) בבוא כל ישראל לראות את פני ה' אלקיך במקום אשר יבחר תקרא את התורה הזאת נגד כל ישראל באזניהם] (בסוף שבע שנים; ואותה קרייה - על יד מלך היא, כדתניא בספרי בפרשת המלך; את משנה התורה הזאת - אין קורין ביום הקהל אלא במשנה תורה).

חזן הכנסת נוטל ספר תורה, ונותנה לראש הכנסת, וראש הכנסת נותנה לסגן, והסגן נותנה לכהן גדול, וכהן גדול נותנה למלך, והמלך עומד ומקבל וקורא יושב (וקורא בישיבה).

אגריפס המלך (מלך ישראל היה, מזרעו של הורדוס, והוא שנחרב בית המקדש בימיו) עמד וקבל וקרא עומד, ושבחוהו חכמים; וכשהגיע אל [דברים יז,טו: שום תשים עליך מלך אשר יבחר ה' אלהיך בו מקרב אחיך תשים עליך מלך] לא תוכל לתת עליך איש נכרי [אשר לא אחיך הוא] - זלגו עיניו דמעות (שהמקרא הזה פוסלו מן המלכות); אמרו לו: "אל תתירא אגריפס! אחינו אתה אחינו אתה"! (שאמו מישראל.)

וקורא מתחילת אלה הדברים (דברים א) עד שמע (שב'ואתחנן', [דברים ו,ד]) שמע ישראל ה' אלקינו ה' אחד]), ו'שמע', 'והיה אם שמוע' (דברים יא,יג-) (על ידי דילוג), (ומשם מדלג ל)'עשר תעשר (דברים יד,כב-)', (ומשם מדלג וקורא) 'כי תכלה לעשר' (דברים כו,יב-) (וברכות וקללות), (ומשם חוזר למפרע) ו(קורא )פרשת המלך ('אשימה עלי מלך' [דברים יז,יד]), וברכות וקללות עד שגומר כל הפרשה ('שמע' - קבלת מלכות שמים; 'והיה אם שמוע' - קבלת עול מצות, כדאמר בפרק שני דברכות (יג,א); וכן ברכות וקללות - קבלת בריתות של תורה; ומשמיע לרבים 'עשר תעשר', 'כי תכלה לעשר' - מפני שהוא זמן אסיף ומתנות עניים, והפרשת תרומות ומעשרות; ואף על פי שפרשת המלך מפסקת בין 'עשר' ל'כי תכלה' - קורא את אלה יחד, שלא להפסיק במעשרות ואחר כך קורא פרשת המלך; ואי משום דיש כאן דילוג בתורה בכדי (שלא) יפסיק התורגמן - אין למלך תורגמן ואין מתרגמין אחריו).

ברכות שכהן גדול מברך אותן (ביום הכיפורים אחר מקרא פרשה, כדאמרן (יומא סח,א ולעיל) '*מברך עליה שמונה ברכות*') - המלך מברך אותן (אחר קריאתו), אלא שנותן של רגלים ('מקדש ישראל והזמנים' מברך) תחת מחילת העון (תחת ברכות של מחילת העון שביום הכפורים).

גמרא:

'*בשמיני*' [ביום השמיני של החג: שמיני עצרת] - סלקא דעתך?

אימא 'בשמינית [בשנה השמינית]'.

וכל הני (כל הסימנין הללו: 1)מקץ שנת השמיטה, 2)ובחג הסוכות, 3) ובמועד) - למה לי?

צריכי: דאי כתב רחמנא 'מקץ' - הוה אמינא נימנו מהשתא (משנת ארבעים והלאה, שבערבות מואב נאמרה פרשה זו); ואף על גב דלא מתרמי בשמיטה (שלא מנו שמיטין עד לאחר שבע שכיבשו ושבע שחילקו, כדאמרינן [ערכין יב,ב]) – [לכן] כתב רחמנא '[ה]שמטה'; ואי כתב רחמנא 'שמיטה' - הוה אמינא בסוף שמיטה (קודם ראש השנה של שמינית, דהא 'מקץ שבע' - בסוף שנה משמע) - כתב רחמנא 'במועד'; ואי כתב 'במועד' הוה אמינא מריש שתא (שכולן נקראו 'מועד' כדכתיב (ויקרא כג) 'אלה מועדי ה' - וקחשיב נמי ראש השנה) - כתב רחמנא 'בחג הסוכות'; ואי כתב רחמנא 'בחג הסוכות' - הוה אמינא אפילו יום טוב אחרון - כתב רחמנא 'בבוא כל ישראל'

(סוטה מא,ב)

מאתחלתא דמועד (ומיהו ביום טוב – לא, שאין תיקון הבימה דוחה לא את השבת ולא יום טוב; ומאתמול נמי לא עבדינן לה, דדחקא לה עזרה; והאי טעמא מפרש בגמרא ירושלמי במסכת מגילה (פ"א), דקתני: '*הקהל מאחרין כשחל להיות בשבת*' וקאמר מפני הבימה; 'ונעבדה מאתמול? - דחקא לה עזרה'; אנקוברי"ר בלע"ז).

וחזן הכנסת נוטל ספר תורה ונותנו לראש הכנסת:

שמעת מינה 'חולקין כבוד לתלמיד במקום הרב'?!

אמר אביי: כולה משום כבודו דמלך.

והמלך עומד ומקבל וקורא יושב; אגריפס המלך עמד וקיבל וקרא עומד:

'עומד' - מכלל דיושב!? והאמר מר '*אין ישיבה בעזרה אלא למלכי בית דוד בלבד*' (אבל לא למלכי בית חשמונאי), שנאמר (שמואל ב ז,יח) ויבא המלך דוד וישב לפני ה' ויאמר [מי אנכי ד' ה' ומי ביתי כי הבאתני עד הלם]!?

דאמר רב חסדא: 'בעזרת נשים' - הכא נמי בעזרת נשים.

ושבחוהו חכמים:

'שבחוהו' - מכלל דשפיר עבד!? האמר רב אשי: אפילו למאן דאמר (בקידושין בפרק קמא (לב,ב)) 'נשיא שמחל על כבודו כבודו מחול', מלך שמחל על כבודו אין כבודו מחול, שנאמר: (דברים יז,טו) שום תשים **עליך** מלך [אשר יבחר ה' אלקיך בו, מקרב אחיך תשים עליך מלך, לא תוכל לתת עליך איש נכרי אשר לא אחיך הוא] - שתהא אימתו עליך!?

מצוה שאני.

וכשהגיע ל'לא תוכל לתת':

תנא משמיה דרבי נתן:'*באותה שעה נתחייבו שונאי ישראל כלייה שהחניפו לו לאגריפס.*

*אמר רבי שמעון בן חלפתא: מיום שגבר אגרופה של חנופה* [כחה של חנופה: דאף על גב דאמו מישראל - אין ראוי למלכות, דעבד היה וזילא מילתא] *נתעוותו הדינין* (שהחניפו הדיינין את בעלי הדין) *ונתקלקלו המעשים* (שהגדולים ראו עוברי עבירה ולא מיחו בידם מפני חנופה) *ואין אדם יכול לומר לחבירו 'מעשי גדולים ממעשיך'* (שמתוך שלא מיחו בעוברי עבירה - למדו הדורות את מעשיהם ונמצא כולן עוברין)'.

דרש רבי יהודה בר מערבא, ואיתימא רבי שמעון בן פזי: מותר להחניף לרשעים בעולם הזה, שנאמר (ישעיהו לב,ה) לא יקרא עוד לנבל נדיב ולכילי (לשון 'כלתה נפשי' (תהלים פד,ג; קיט,פא) שמתאוה לשתות יין תדיר) לא יאמר שוע - מכלל דבעולם הזה שרי.

רבי שמעון בן לקיש אמר: מהכא (בראשית לג,י: ויאמר יעקב: אל נא! אם נא מצאתי חן בעיניך ולקחת מנחתי מידי, כי על כן ראיתי פניך] כראות פני אלהים ותרצני.

(הא דריש לקיש, דאמר: להחניפו לעשו נתכוון, לומר לו ראיתי פניך כראות פני וגו') ופליגא דרבי לוי (דאמר לא להחניפו נתכוין אלא לאיים עליו ולהודיעו שהוא רגיל לראות מלאכים), דאמר רבי לוי: משל של יעקב ועשו למה הדבר דומה? - לאדם שזימן את חבירו והכיר בו שמבקש להורגו; אמר לו: "טעם תבשיל זה שאני טועם - כתבשיל שטעמתי בבית המלך"; אמר: "ידע ליה מלכא" - מיסתפי ולא קטיל ליה.

אמר רבי אלעזר: כל אדם שיש בו חנופה - מביא אף לעולם שנאמר: (איוב לו,יג) וְחַנְפֵי לֵב יָשִׂימוּ אָף

 וחנפי לב ישימו אף' ולא עוד אלא שאין תפלתו נשמעת שנאמר (שם, סוף הפסוק) לֹא יְשַׁוְּעוּ כִּי אֲסָרָם (כשיבואו עליהם יסורין לא יועילם שועה).

סימן: אף [למעלה – בפסוק מאיוב] עוּבָר, גיהנם, בידו, נידה, גולה.

ואמר רבי אלעזר: כל אדם שיש בו חנופה אפילו עוברין שבמעי אמן מקללין אותו' שנאמר (משלי כד,כד) אֹמֵר לְרָשָׁע צַדִּיק אָתָּה יִקְּבֻהוּ עַמִּים יִזְעָמוּהוּ לְאֻמִּים ואין 'קוב' אלא קללה' שנאמר ]במדבר כג,ח: מה אקב] לא קבה אל [ומה אזעם לא זעם ה'], ואין לאום אלא עוברין שנאמר [בראשית כה,כג: ויאמר ה' לה: שני גיים בבטנך ושני לאמים ממעיך יפרדו] ולאום מלאום יאמץ [ורב יעבד צעיר].

ואמר רבי אלעזר: כל אדם שיש בו חנופה - נופל בגיהנם, שנאמר: (ישעיהו ה,כ) הוי האומרים לרע טוב ולטוב רע [שמים חשך לאור ואור לחשך, שמים מר למתוק ומתוק למר] מה כתיב אחריו? - (ישעיהו ה,כד) לכן כאכל קש לשון אש וחשש להבה ירפה [שרשם כמק יהיה, ופרחם כאבק יעלה כי מאסו את תורת ה' צבאות, ואת אמרת קדוש ישראל נאצו].

ואמר רבי אלעזר: כל המחניף לחבירו - סוף נופל בידו; ואם אינו נופל בידו - נופל ביד בניו, ואם אינו נופל ביד בניו - נופל ביד בן בנו, שנאמר: (ירמיהו כח,ו) ויאמר ירמיה [הנביא] [~~לחנניה~~] (שאמר נבואת שקר על גלות יכניה וכלי הקודש שגלו עמו: 'בעוד שנתים ימים אני משיבם אל המקום הזה') אמן כן יעשה ה' יקם ה' את דבריך [אשר נבאת להשיב כלי בית ה'וכל הגולה מבבל אל המקום הזה] (חנופה היא זו: שהיה לו לומר בהדיא שקר אתה ניבא), וכתיב

(סוטה מב,א)

(ירמיהו לז,יג) ויהי הוא בשער בנימן (לאחר כמה ימים היה ירמיה יוצא מירושלים ללכת ארץ בנימין לחלוק נחלה שנפלה לו) ושם בעל פקידות ושמו יראיה בן שלמיה בן חנניה ויתפש את ירמיהו הנביא לאמר אל הכשדים אתה נופל (ירמיהו לז,יד) ויאמר ירמיהו: שקר, אינני נופל ~~אל~~ על הכשדים [ולא שמע אליו], וכתיב (המשך הפסוק) ויתפש ~~ירמיהו~~ יראיה בירמיהו ויביאהו אל השרים.

ואמר רבי אלעזר: כל עדה שיש בה חנופה - מאוסה כנדה, שנאמר (איוב טו,לד) כי עדת חנף גלמוד [ואש אכלה אהלי שחד], שכן בכרכי הים קורין לנדה 'גלמודה': מאי 'גלמודה'? גמולה מבעלה (' גמולה' – בדולה, כמו 'ויגמל' (בראשית כא,ח)).

ואמר רבי אלעזר: כל עדה שיש בה חנופה לסוף גולה: כתיב הכא (איוב טו,לד) כי עדת חנף גלמוד [ואש אכלה אהלי שחד], וכתיב התם (ישעיהו מט,כא) ואמרת בלבבך מי ילד לי את אלה ואני שכולה וגלמודה גולה וסורה [ואלה מי גדל הן אני נשארתי לבדי, אלה איפה הם].

אמר רבי ירמיה בר אבא: ארבע כיתות אין מקבלות פני שכינה: כת ליצים, וכת חניפים, וכת שקרים, וכת מספרי לשון הרע.

כת ליצים - דכתיב (הושע ז,ה: יום מלכנו החלו שרים חמת מיין] משך (הקב"ה) ידו (מהיות) את לוצצים;

כת חניפים דכתיב (איוב יג,טז: גם הוא לי לישועה] כי לא לפניו חנף יבא;

כת שקרים - דכתיב (תהלים קא,ז: לא ישב בקרב ביתי עשה רמיה] דובר שקרים לא יכון לנגד עיני;

כת מספרי לן הרע - דכתיב (תהלים ה,ה) כי לא אל חפץ רשע אתה לא יגורך רע; [כלומר] צדיק אתה ה' לא יגור במגורך רע (לא יגור עמך רע - וגבי מספרי לשון הרע כתיב, דכתיב בההוא פרשתא ' כִּי אֵין בְּפִיהוּ נְכוֹנָה [קִרְבָּם הַוּוֹת קֶבֶר פָּתוּחַ גְּרוֹנָם לְשׁוֹנָם יַחֲלִיקוּן] (תהלים ה,ה)).

הדרן עלך 'אלו נאמרין'

1. ומה שאנו ברשימה הראשונה שנאמרין בכל לשון ואינם ברשימה השניה שנאמרין בשול הקודש - מה דינם? אולי אין עניינים נוספים שטעונים אמירה!? האם הקדשת בהמה לקרבן צריכה אמירה? אם כן – האם לא בכל לשון? וקבלת נזירות? [↑](#footnote-ref-1)
2. לפי הראשונים שאומרים שאין מצוה מן התורה להתפלל – במה מדובר כאן? ואפילו אם יש מצוה – והיא נלמדת מ"ולעבדו בכל לבבכם" – איזו היא עבודב שבלב – וכי יש הגדרה של שפה בלב? וכי הספור של החליל אינה "עבודה שבלב"? [↑](#footnote-ref-2)
3. רש"י מדגיש 'משונה כזה' – כי עצם הרעיון להביא פירות – צוה משה: יג,כ: 'ולקחתם מפרי הארץ'! [↑](#footnote-ref-3)
4. אוברמאיר זיהה שלש ערים באזור צפון הפרת: ענה, אלוזה, תלבת -? [↑](#footnote-ref-4)
5. אולי כאן הגמרא מראה שגם כאשר רוצים לסתור דברים שאנשים אומרים, או להוכיח אותם – קודם לכן צריך להביאם להסכמה עם המוכיח. [↑](#footnote-ref-5)
6. לפי הגמרא – רבי זירא אמר רב חסדא – הכהנים אינן רשאין להחזיר פניהן עד שמתחיל ש"צ 'שים שלום', ולפי רש"י לא נראה כך, שאמר: וכשכלה 'אמן' אחרון מפי צבור - הן מחזירין פניהם, וכופפין קשריהם אם רוצים, ושליח צבור מתחיל 'שים שלום', כלומר: אין תלות, והכהנים אינם חייבים להמתין לתחילת 'שים שלום' לפני שיחזירו פניהם. [↑](#footnote-ref-6)
7. לפי זה נראה שה"תיבה" היא הארגז שבו ספר התרה, כמנהג עדות המזרח. [↑](#footnote-ref-7)